*Príloha č. 2 k Rozhodnutiu GR č. 69/2018*

PRÍRUČKA PRE ŽIADATEĽOV

O POSKYTNUTIE POMOCI V RÁMCI ŠKOLSKÉHO PROGRAMU (ČASŤ A - ŠKOLSKÉ OVOCIE A ZELENINA, ČASŤ B – ŠKOLSKÉ MLIEKO)

PRE ŠKOLSKÝ ROK 2018/2019

**Bratislava, august 2018**

**Obsah**

[Časť A: Školské ovocie a zelenina 4](#_Toc523468951)

[1. Úvod 4](#_Toc523468952)

[2. Definície a použité pojmy 5](#_Toc523468953)

[3. Schválenie žiadateľa o poskytovanie pomoci na zabezpečovanie činností v školskom programe pre školský rok 2018/2019 – 2022/2023 6](#_Toc523468954)

[4. Pridelenie maximálnej výšky pomoci pre školský rok 2018/2019 7](#_Toc523468955)

[4.1. Oprávnené školy a záväzky škôl 10](#_Toc523468956)

[5. Oprávnené náklady a pomoc 12](#_Toc523468957)

[5.1. Pomoc na dodávky a distribúciu ovocia, zeleniny a výrobkov z nich 12](#_Toc523468958)

[5.2. Náklady na sprievodné vzdelávacie opatrenia 16](#_Toc523468959)

[5.3. Náklady na propagáciu vrátane informačných plagátov na školách 19](#_Toc523468960)

[6. Poskytnutie finančnej pomoci 21](#_Toc523468961)

[7. Povinné oznamovanie 24](#_Toc523468962)

[8. Záznamy a ich uchovanie 24](#_Toc523468963)

[9. Kontroly a sankcie 24](#_Toc523468964)

[9.1. Kontrola žiadostí o pomoc 25](#_Toc523468965)

[9.2. Kontroly na mieste v školách 25](#_Toc523468966)

[9.3. Sankcie 26](#_Toc523468967)

[10. Kontakty 27](#_Toc523468968)

[11. Prílohy 27](#_Toc523468969)

[Časť B: Školské mlieko 28](#_Toc523468970)

[1. Úvod 28](#_Toc523468971)

[2. Definície a použité pojmy 29](#_Toc523468972)

[3. Schválenie žiadateľa o poskytovanie pomoci na zabezpečovanie činností v školskom programe pre školský rok 2018/2019 – 2022/2023 30](#_Toc523468973)

[4. Pridelenie maximálnej výšky pomoci pre školský rok 2018/2019 31](#_Toc523468974)

[4.1. Oprávnené školy a záväzky škôl 34](#_Toc523468975)

[5. Oprávnené náklady a pomoc 36](#_Toc523468976)

[5.1. Pomoc na dodávanie a distribúciu mlieka a mliečnych výrobkov 36](#_Toc523468977)

[5.2. Náklady na sprievodné vzdelávacie opatrenia 42](#_Toc523468978)

[5.3. Náklady na propagáciu vrátane informačných plagátov na školách 45](#_Toc523468979)

[6. Poskytnutie finančnej pomoci 47](#_Toc523468980)

[7. Povinné oznamovanie 50](#_Toc523468981)

[8. Záznamy a ich uchovanie 50](#_Toc523468982)

[9. Kontroly a sankcie 51](#_Toc523468983)

[9.1. Kontrola žiadostí o pomoc 51](#_Toc523468984)

[9.2. Kontroly na mieste v školách 51](#_Toc523468985)

[9.3. Sankcie 52](#_Toc523468986)

[10. Kontakty 53](#_Toc523468987)

[11. Prílohy 53](#_Toc523468988)

Časť A: Školské ovocie a zelenina

# Úvod

Program podpory spotreby ovocia, zeleniny a výrobkov z nich (ďalej len „program školské ovocie a zelenina“) pre deti a žiakov v školských zariadeniach (ďalej len „škola“) je súčasťou Spoločnej organizácie poľnohospodárskych trhov a je upravený právnymi aktmi Európskej únie (ďalej len „EÚ“):

* **nariadenie Európskeho parlamentu a Rady (EÚ) č. 1308/2013** zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES)   
  č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení (ďalej len „nariadenie EP a Rady č. 1308/2013“),
* **nariadenie Rady (EÚ) č. 1370/2013** zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20.12.2013) v platnom znení (ďalej len „nariadenie Rady (EÚ) č. 1370/2013“),
* **delegované nariadenie Komisie (EÚ) 2017/40** z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach   
  a ktorým sa mení vykonávacie nariadenie Komisie (EÚ) č. 907/2014 (ďalej len „delegované nariadenie Komisie (EÚ) 2017/40“),
* **vykonávacie nariadenie Komisie (EÚ) 2017/39** z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (ďalej len „vykonávacie nariadenie Komisie (EÚ) 2017/39“),

Uvedené nariadenia je možné nájsť na webovom sídle Úradného vestníka EÚ:

[**http://eur-lex.europa.eu/homepage.html?locale=sk**](%20http://eur-lex.europa.eu/homepage.html%3Flocale=sk%20)

Okrem hore uvedených nariadení sa na realizáciu a administráciu podpory uplatňujú aj tieto právne predpisy SR:

* **zákon č. 280/2017 Z. z.** o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č.280/2017 Z. z.“),
* **nariadenie vlády č. 189/2017 Z. z.** o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach v znení nariadenia vlády č. 221/2018 Z. z., ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „nariadenie č. 189/2017 Z. z. “),
* **zákon č. 152/1995 Z. z.** o potravinách v znení neskorších predpisov (ďalej len „zákon č. 152/1995 Z. z.“),
* **zákon č. 431/2002 Z. z.** o účtovníctve v znení neskorších predpisov (ďalej len „zákon č. 431/2002 Z. z.“),
* **zákon č. 222/2004 Z. z.** o dani z pridanej hodnoty v znení neskorších predpisov (ďalej len „zákonč. 222/2004 Z. z.“),
* **zákon č.** **491/2001 Z. z.** o organizovaní trhu s vybranými poľnohospodárskymi výrobkami v znení neskorších predpisov (ďalej len „zákon č. 491/2001 Z. z.“),
* § 1 a § 2 písm. e) **vyhlášky Ministerstva pôdohospodárstva a rozvoja vidieka Slovenskej republiky č. 292/2013** o ovocných šťavách a niektorých podobných výrobkoch určených na ľudskú spotrebu,
* § 2 písm. a), f) a g) **vyhlášky Ministerstva pôdohospodárstva a rozvoja vidieka Slovenskej republiky č. 132/2014 Z. z.** o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich,
* **zákon č. 523/2004 Z. z.** o rozpočtových pravidlách verejnej správy a o zmene a doplnení niektorých zákonov, v znení neskorších predpisov (ďalej len „zákon č. 523/2004 Z. z.“),
* **zákon č. 71/1967 Zb. o správnom konaní** v znení neskorších predpisov,
* **zákon č. 177/2018 Z. z.** o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii),
* **Stratégia Slovenskej republiky pre realizáciu školského programu na školské roky 2017/2018 – 2022-2023** (ďalej len „Národná stratégia SR pre školský program“).

# Definície a použité pojmy

**Cieľová skupina:** sú deti v materských školách alebo žiaci v základných školách, deti alebo žiaci so špeciálnymi výchovno-vzdelávacími potrebami (ďalej len „žiak“) vo vekovej kategórii od 3 do 15 rokov.

**Realizačné obdobia dodávok:** I.obdobieod 1. septembra 2018 do 31. decembra 2018,

II. obdobie od 1. januára 2019 do 31. marca 2019,

III. obdobie od 1. apríla 2019 do 30. júna 2019.

**Zoznam druhov ovocia, zeleniny a výrobkov z nich** (ďalej len „OZ“) **na ktorých dodávanie alebo distribúciu pre žiakov možno poskytnúť pomoc:** predstavuje vybrané druhy OZ, na ktoré sa vzťahuje finančná pomoc a sú v súlade s prílohou č. 2 nariadenia vlády SR č. 189/2017 Z. z.

**Frekvencia zabezpečovania OZ:** žiadateľ musí upraviť frekvenciu dodávok tak, aby bol schopný zabezpečiť zásobovanie **minimálne počas dvoch realizačných období**. V rámci financovania školského programu je distribúcia limitovaná nárokom žiaka na **jednu porciu školského ovocia a zeleniny denne**.

Zároveň je žiadateľ povinný zabezpečovať realizáciu dodávok **pre všetky školy**, pre ktoré mu bola na zabezpečovanie pridelená maximálna výška pomoci, **najmenej počas jedného realizačného obdobia.**

Podiel porcií spracovaného ovocia a zeleniny na celkovom množstve ovocia a zeleniny, ktoré žiadateľ dodáva jednej škole, nesmie v žiadnom z období podľa [§ 6 ods. 1 písm. a) až c)](https://www.slov-lex.sk/pravne-predpisy/SK/ZZ/2017/189/20170801#paragraf-6.odsek-1.pismeno-a) prekročiť 50 %.

**Finančná pomoc** (ďalej len „pomoc“): predstavuje mieru pomoci za dodané objemy OZ podľa prílohy č. 2 nariadenia vlády SR č. 189/2017 Z. z. Pomoc za sprievodné vzdelávacie opatrenia a propagáciu možno vyplatiť do výšky 80 % oprávnených nákladov bez DPH vynaložených na činnosti vymedzené projektom podľa [§ 4 ods. 3 písm. h)](https://www.slov-lex.sk/pravne-predpisy/SK/ZZ/2017/189/20170801#paragraf-4.odsek-3.pismeno-h) a i) nariadenia vlády SR č. 189/2017 Z. z..

Pomoc sa refunduje zo zdrojov EÚ a zo zdrojov trhovo-orientovaných výdavkov Ministerstva pôdohospodárstva a rozvoja vidieka Slovenskej republiky (ďalej len „MPRV SR“). V prípade dodávok OZ hradí školské zariadenie/žiak/rodič najvyššiu úhradu v zmysle prílohy č. 2 nariadenia vlády SR č. 189/2017 Z. z., **v prípade realizácie sprievodných vzdelávacích opatrení a propagácie 20 % hradí žiadateľ.**

Finančná pomoc zo zdrojov EÚ pre školský rok 2018/2019 bola schválená vo výške **2 113 724 EUR** pre program školské ovocie a zelenina pre Slovenskú republiku. Finančná pomoc z národných zdrojov bude známa zverejnením zákona o štátnom rozpočte v Zbierke zákonov.

**Oprávnené náklady:** sú pomoc na dodávanie a distribúciu OZ (bližšie v kapitole 5.1.), náklady na sprievodné vzdelávacie opatrenia (bližšie v kapitole 5.2.) a náklady na propagáciu školského programu (bližšie v kapitole 5.3.) podľa čl. 4 ods. 1 písm. a), b) a c) delegovaného nariadenia Komisie (EÚ) 2017/40.

Finančné prostriedky pridelené na propagáciu (IP, iné náklady na propagáciu) nepresiahnu 10 % z definitívnej pridelenej pomoci Únie pre SR.

Finančné prostriedky pridelené na sprievodné vzdelávacie opatrenia nepresiahnu 10 % z definitívnej pridelenej pomoci Únie pre SR.

V zmysle nariadenia vlády SR č. 189/2017 Z. z. a v súlade s Národnou stratégiou SR pre školský program oprávnené náklady nezahŕňajú náklady na nákup, lízing a prenájom zariadenia použitého na dodávku a distribúciu produktov a zároveň náklady na dopravu v rámci dodávok výrobkov školského programu sú zahrnuté do ceny daných výrobkov.

Podľa čl. 4 ods. 3 a 4 delegovaného nariadenie Komisie (EÚ) 2017/40 daň z pridanej hodnoty a výdavky súvisiace s nákladmi na zamestnancov **nie sú oprávnené** na pomoc Únie, pokiaľ sa tieto náklady na zamestnancov financujú z verejných finančných prostriedkov členského štátu.

# Schválenie žiadateľa o poskytovanie pomoci na zabezpečovanie činností v školskom programe pre školský rok 2018/2019 – 2022/2023

**Žiadateľ o zabezpečovanie dodávok OZ** (ďalej len „žiadateľ“): je osoba, ktorá má oprávnenie podnikať a zaoberá sa pestovaním, alebo distribúciou ovocia a zeleniny a ktorá vo vlastnom mene, alebo v zastúpení viacerých osôb zabezpečuje pre žiakov činnosti:

* dodávanie a distribúcia OZ podľa čl. 4 ods. 1 písm. a) a čl. 5 ods. 1. písm. a) delegovaného nariadenia Komisie (EÚ) 2017/40;
* sprievodné vzdelávacie opatrenia podľa čl. 4 ods. 1 písm. b) a čl. 5 ods. 1 písm. b) delegovaného nariadenia Komisie (EÚ) 2017/40;
* propagáciu školského programu podľa čl. 4 ods. 1 písm. c) a čl. 5 ods. 1 písm. d).

Pomoc na zabezpečovanie činností podľa § 1 písm. a) a b) nariadenia vlády SR č. 189/2017 Z. z. možno poskytnúť podnikateľovi. Pomoc na zabezpečovanie činností podľa § 1 písm. c) a d) nariadenia vlády SR č. 189/2017 Z. z. možno poskytnúť fyzickej osobe – podnikateľovi alebo právnickej osobe.

Žiadosť o poskytovanie pomoci na zabezpečovanie činností v školskom programe podľa § 1 nariadenia vlády SR č.189/2017 Z. z. a žiadosť o zmenu alebo o doplnenie tohto schválenia môže žiadateľ podať na platobnú agentúru do 31. marca roka, v ktorom začína školský rok na ktorého obdobie má byť poskytovanie pomoci na zabezpečovanie činností schválené.

***Schválený žiadateľ je oprávnený zabezpečovať dodávky OZ do škôl, sprievodné vzdelávacie opatrenia a propagáciu až po schválení žiadosti o poskytovanie pomoci na zabezpečovanie činností v školskom programe***  ***platobnou agentúrou a vydaním rozhodnutia o schválení žiadateľa na príslušný školský rok a jeho následnom nadobudnutí právoplatnosti.***

# Pridelenie maximálnej výšky pomoci pre školský rok 2018/2019

|  |  |
| --- | --- |
| **Oprávnený subjekt** | * žiadateľ, ktorému je schválené zabezpečovanie činností v školskom programe pre šk. rok 2018/2019 a ktorý bude zabezpečovať činnosti na základe zmluvy so školou |
| **Termín predkladania** | * **od 1. septembra 2018 do 30. septembra 2018**   (rozhoduje dátum poštovej pečiatky alebo pri osobnom doručení dátum prijatia žiadosti v podateľni platobnej agentúry)   * žiadosti podané po tomto termíne nebudú zo strany platobnej agentúry akceptované. |
| **Formulár pre žiadateľa o zabezpečovanie dodávky ovocia, zeleniny a výrobkov z nich** | * Príloha č. 1 k tejto príručke   Žiadosť o pridelenie maximálnej výšky pomoci |
| **Sprievodné doklady pre žiadateľa o zabezpečovanie dodávky ovocia, zeleniny a výrobkov z nich** | 1. kompletný zoznam škôl (aj **s uvedením kódu školy,** bližšia informácia na strane 11) s počtom žiakov, ktorí sú od začiatku šk. roka 2018/2019 prihlásení do šk. zariadenia a pre ktorých sa na základe zmluvy budú v príslušnom roku zabezpečovať dodávky OZ, IP resp. sprievodné vzdelávacie opatrenia (*Príloha č. 2*). Tento zoznam už nebude možné v priebehu školského roka rozšíriť a je potrebné ho zaslať v elektronickej podobe; 2. čestné vyhlásenie školy o počte jej zazmluvnených žiakov (*Príloha č. 3*) - originál alebo osvedčená kópia – **vyhlásenie musí byť vyplnené školou resp. zriaďovateľom šk. zariadenia**, **nie zariadením školského stravovania** (splnomocnenie školy resp. zriaďovateľa pre zariadenie školského stravovania v prípade realizácie programu cez jedáleň je súčasťou tohto čestného vyhlásenia). V čestnom vyhlásení školy zároveň škola potvrdí, ktoré činnosti bude žiadateľ na základe zmluvy v príslušnom školskom roku vykonávať a v prípade zabezpečovania informačného plagátu uvedie, ktorý žiadateľ ho zabezpečí; 3. v prípade záujmu o realizáciu sprievodných vzdelávacích opatrení je potrebné vyplniť projekt zabezpečovania predpokladaných sprievodných vzdelávacích opatrení *(Príloha č. 4A)*, ktorý obsahuje vymedzenie jednotlivých činností a rozpis predpokladaných nákladov: 4. v prípade záujmu o realizáciu propagácie programu (vrátane IP) je potrebné vyplniť projekt predpokladaných propagačných činností *(Príloha č. 4B)*, ktorý obsahuje vymedzenie jednotlivých činností a rozpis predpokladaných nákladov: |
| **Adresa predkladania** | * Pôdohospodárska platobná agentúra   Sekcia organizácie trhu a štátnej pomoci  Hraničná 12  815 26 Bratislava |

Každý žiadateľ je povinný mať platnú zmluvu so školou, pre ktorú bude vykonávať schválené činnosti. **Zmluvy nie je potrebné predkladať na platobnú agentúru so žiadosťou o max. výšku pomoci, žiadateľ si ich ponecháva fyzicky u seba, nakoľko budú predmetom kontroly na mieste.**

Ak schválený žiadateľ nepredloží kompletnú žiadosť o pridelenie maximálnej výšky pomoci spolu s prílohami, platobná agentúra bude požadovať doplnenie dokladov alebo údajov k žiadosti o pridelenie maximálnej výšky pomoci formou zaslania elektronickej „Výzvy na doplnenie žiadosti“ v lehote od 3 do 7 pracovných dní. V prípade, ak žiadateľ v stanovenej lehote doplnenie dokladov alebo údajov nevykoná, resp. nebudú úplné, platobná agentúra pristúpi k vydaniu rozhodnutia o prerušení správneho konania, v lehote 7 pracovných dní. Ak nebudú informácie alebo údaje doplnené v stanovenej lehote alebo nebudú úplné, platobná agentúra rozhodne o zastavení správneho konania.

V prípade nedodržania podmienok stanovených v školskom programe platobná agentúra  v zmysle čl. 7 delegovaného nariadenia Komisie (EÚ) 2017/40 pozastaví schválenie žiadateľa.

Platobná agentúra vykoná administratívne kontroly všetkých doručených žiadostí a príloh žiadostí, v prípade potreby vykoná aj kontrolu na mieste u žiadateľa. Na základe jej výsledku platobná agentúra žiadosť schváli alebo neschváli.

**Schválený žiadateľ zabezpečí realizáciu dodávok v súlade s pridelenou individuálnou maximálnou výškou pomoci a prispôsobí množstvá a frekvenciu dodávok OZ tak, aby zabezpečil dodávky OZ najmenej počas 2 realizačných období, pričom distribúcia je limitovaná nárokom žiaka na jednu porciu školského ovocia a zeleniny denne.**

**Schválený žiadateľ zabezpečí realizáciu dodávok všetkým školám, pre ktoré mu bola pridelená maximálna výška pomoci, najmenej počas 1 realizačného obdobia.**

**Pričom podiel porcií spracovaného ovocia a zeleniny na celkovom množstve ovocia a zeleniny, ktoré žiadateľ dodáva jednej škole, nesmie v žiadnom z realizačných období prekročiť 50 %.**

**V prípade záujmu o realizáciu sprievodných vzdelávacích opatrení žiadateľ predloží aj**:

a) projekt predpokladaných sprievodných vzdelávacích opatrení – *(Príloha č. 4 A)* – detailne opísaný vzhľadom na hlavnú aktivitu i čiastkové aktivity, predpokladaný počet zainteresovaných ľudí, časový harmonogram, počty aktivít, cieľ realizovanej aktivity a predpokladaný dopad jeho realizácie, cieľová skupina – veková kategória detí, ktorým je sprievodná činnosť určená, plánovaný počet zúčastnených detí a škôl, kde bude aktivita realizovaná, termín, špecifikácia konkrétnych nákladových položiek rozpočtu a stanovenie podielu osobných mzdových nákladov, nákladov na prepravu a ďalšie náklady vzhľadom na celkový rozpočet projektu;

b) v zozname škôl (*Príloha č. 2*), počty žiakov ktoré budú zapojené do aktivít;

c) preukázanie odbornej garancie edukačných materiálov, letákov so zdravotným tvrdením, ktoré budú distribuované do škôl rezortom zdravotníctva (Úradom verejného zdravotníctva SR alebo regionálnymi úradmi verejného zdravotníctva SR) v prípade potreby aj rezortom školstva. Predkladá sa so žiadosťou o pomoc.

Projekty na vykonávanie sprievodných vzdelávacích opatrení podliehajú administratívnej kontrole a následnému **posúdeniu, hodnoteniu a schváleniu pracovnou skupinou určenou pre školský program.**

**V prípade záujmu o realizáciu propagácie programu žiadateľ predloží aj**:

a) projekt predpokladaných propagačných činností – *(Príloha č. 4 B)* – s detailne opísanými aktivitami, ktoré sa priamo zameriavajú na informovanie širokej verejnosti o školskom programe (napr. IP podľa čl. 12 delegovaného nariadenia Komisie (EÚ) 2017/40, informačné kampane prostredníctvom rozhlasového a televízneho vysielania, elektronickej komunikácie, tlače, informačné stretnutia, konferencie, semináre venované informovaniu širokej verejnosti o šk. programe a informačné a propagačné materiály ako sú listy, letáky, brožúry a drobné predmety) časový harmonogram, špecifikácia konkrétnych nákladových položiek rozpočtu;

b) v zozname škôl (*Príloha č. 2*), počty plánovaných IP.

Projekty na vykonávanie propagačných činností podliehajú administratívnej kontrole a následnému **posúdeniu, hodnoteniu a schváleniu pracovnou skupinou určenou pre školský program.**

Platobná agentúra zverejní na svojom webovom sídle [www.apa.sk](http://www.apa.sk/) do 31. augusta 2018 zoznam schválených žiadateľov a výzvu na predloženie žiadosti o pridelenie maximálnej výšky pomoci.

### 4.1. Oprávnené školy a záväzky škôl

**Oprávnené školy**, ktoré majú záujem o zabezpečovanie dodávok OZ sú:

1. ***materské školy a základné školy*** zriadené podľa § 28 a 29 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (ďalej len „školský zákon“);
2. ***materské školy a základné školy*** zriadené podľa siedmej časti školského zákona.

V prípade, že sa škola resp. zriaďovateľ školy rozhodne realizovať dodávky OZ cez zariadenie školského stravovania, **splnomocní ho na jeden školský rok** na plnenie všetkých úloh, ktoré vyplývajú z realizácie školského programu. **Čestné vyhlásenie školy so zapracovaným splnomocnením pre zariadenie školského stravovania alebo osobitné splnomocnenie pre zariadenie školského stravovania schválený žiadateľ zašle platobnej agentúre spolu so žiadosťou o pridelenie maximálnej výšky pomoci.**

**Každá zásobovaná škola** vyplní a potvrdí pre každého žiadateľa čestné vyhlásenie školy na predpísanom tlačive (*Príloha č. 3*), v ktorom sa zaviaže, že:

1. sa zúčastní školského programu a uvedie činnosti, ktoré jej žiadateľ plánuje zabezpečovať podľa § 1 písm. a) až c) nariadenie vlády SR č. 189/2017 Z. z.;
2. ktorý žiadateľ jej bude zabezpečovať IP (aj v prípade, že je škola zapojená súčasne do školského ovocia a zeleniny a aj do školského mlieka);
3. bude viesť oddelenú evidenciu o dodávkach, spotrebe a úhradách za OZ, na ktoré sa vzťahuje pomoc;
4. nebude používať OZ na prípravu jedál;
5. je jej známe, že pri platbe žiakom/rodičom za OZ dodané v rámci tohto programu do škôl sa neprekročí najvyššia úhrada stanovená podľa prílohy č. 2 nariadenia vlády SR č. 189/2017 Z. z. platená žiakom/rodičom, ktorú v zastúpení vykoná školské zariadenie;
6. zabezpečí, že OZ budú spĺňať predpísané požiadavky na kvalitu, bezpečnosť a nebude vykazovať zjavné kvalitatívne nedostatky zapríčinené dlhodobým nevhodným skladovaním OZ;
7. že poskytne žiadateľovi informácie o prijatých a spotrebovaných množstvách OZ žiakmi;
8. písomne oznámi žiadateľovi každú zmenu údajov;
9. umožní vykonanie akejkoľvek kontroly oprávneným osobám v súvislosti   
   so správnym vykonávaním programu školské ovocie a zelenina;
10. dodávky ovocia, zeleniny a výrobky z nich schválené podľa zoznamu v rámci tohto programu bude odoberať len od jedného schváleného žiadateľa (ďalej ako aj „dodávateľ“) a poskytovať v súlade s týmto programom a nad rámec bežného stravovania;
11. že má pre príslušný školský rok uzatvorenú zmluvu len s jedným dodávateľom.

Škola uvedie vo všetkých formulároch (*príloha č. 3, príloha č. 7*) svoje jedinečné identifikačné číslo – kód školy. Všetky kódy sú uvedené na stránke Centra vedecko-technických informácií SR - <http://www.cvtisr.sk/cvti-sr-vedecka-kniznica/informacie-a-prognozy-skolstva/registre/vyber-skol-podla-kriterii.html?page_id=9331> (na stránke je potrebné zvoliť kritérium - **druh školy** a vo **voliteľných položkách** - zvoliť KÓD ŠKOLY a nakoniec **vytvoriť zoznam**). Ak má školské zariadenie právnu subjektivitu, kód školy pozostáva z čísla 0+IČO, ak nemá právnu subjektivitu kód začína číslom 7.

**V zozname škôl pre príslušný školský rok je potrebné riadne vyplniť celú tabuľku vrátane adresy školy vo forme uvedenej v *prílohe č. 2* (zoznam škôl), v prípade nesplnenia tejto povinnosti platobná agentúra vráti žiadateľovi zoznam škôl na prepracovanie.**

*Pozn.: V zmysle § 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) sú školy verejnými obstarávateľmi a pri zadávaní zákaziek sú povinné uplatňovať pravidlá a postupy ustanovené zákonom o verejnom obstarávaní a to bez ohľadu na zdroj finančných prostriedkov. Verejný obstarávateľ určuje postup zadávania zákazky podľa § 5 zákona o verejnom obstarávaní v závislosti od výšky predpokladanej hodnoty zákazky, odvodenej z podrobne vymedzeného predmetu zákazky, s prihliadnutím na zatriedenie verejného obstarávateľa a kategóriu zákazky. V prípade potravín, ktorých predpokladaná hodnota je nižšia ako 40 000 EUR, ide o zadávanie zákazky s nízkou hodnotou a verejný obstarávateľ pri jej zadávaní postupuje tak, aby vynaložené náklady na predmet zákazky boli primerané jeho kvalite a cene (§ 117). Do pozornosti dávame všeobecné metodické usmernenie č. 3-2017 „Zadávanie podlimitných zákaziek a zákaziek s nízkou hodnotou“, ktoré je zverejnené na webovom sídle Úradu pre verejné obstarávanie.*

Dodávky v rámci školského programu **nenahrádzajú stravovaciu jednotku. Do jednej školy zabezpečuje dotované OZ len jeden schválený žiadateľ.** Ak škola resp. zriaďovateľ školy už zmluvu uzatvorila, o tejto skutočnosti informuje ďalšieho žiadateľa.

**Ak sa OZ zmluvným žiakom distribuujú spolu s jedlami poskytovanými v zariadení školského stravovania, škola resp. splnomocnené zariadenie školského stravovania je povinné zverejniť informáciu o distribuovanom OZ aj v jedálnom lístku, ako aj na mieste distribúcie (napr. pri výdajnom okienku v školskej jedálni).**

V prípade jedálneho lístku postačuje uviesť pri konkrétnych dávkach OZ v daný deň hviezdičku „ \* “ s dobre čitateľným odkazom v znení: **\*Ovocie a zelenina „Školského programu“ Európskej únie s finančnou pomocou Európskej únie.**

Miesto distribúcieje vhodné označiť formou laminovaného propagačného plagátu veľkosti - minimálne A4, písmo – min. 1 cm, ktorý obsahuje vetu: „**Výrobky „Školského programu“ Európskej únie s finančnou pomocou Európskej únie“.** Na plagáte musí byť zobrazený znak Európskej únie.

Po realizácii dodávok OZ za jednotlivé realizačné obdobia škola vyplní Hlásenie školy o spotrebe ovocia, zeleniny a výrobkov z nich/vykonaných sprievodných vzdelávacích opatrení/zabezpečení informačného plagátu (*Príloha č. 7)* a zašle ho svojmu dodávateľovi (žiadateľovi). Hlásenie školy predloží schválený žiadateľ k žiadosti o poskytnutie pomoci za každú zabezpečovanú školu zo svojho zoznamu.

# Oprávnené náklady a pomoc

Oprávnenými nákladmi v rámci školského programu (školské ovocie a zelenina) sú:

* pomoc na dodávky a distribúciu ovocia, zeleniny a výrobkov z nich,
* náklady na sprievodné vzdelávacie opatrenia,
* náklady na propagáciu programu vrátane informačných plagátov na školách.

Vyššie uvedené náklady nemožno financovať v rámci žiadnych iných schém, programov, opatrení ani operácií pomoci Únie.

Finančné prostriedky pridelené na jednotlivé činnosti rozhodnutím o max. výške pomoci nie je možné pri neúspešnom čerpaní presunúť na iné činnosti.

### 5.1. Pomoc na dodávky a distribúciu ovocia, zeleniny a výrobkov z nich

Schváleným žiadateľom sa poskytuje pomoc:

* za dodávanie OZ - žiadateľ môže od školy alebo od jej zmluvného žiaka žiadať úhradu najviac vo výške v tabuľke č. 1, ktorá zahŕňa aj daň z pridanej hodnoty,
* za činnosti - ktoré možno vyplatiť len za dodávanie OZ, ktoré boli spotrebované počas toho istého obdobia v ktorom boli dodané.

Zoznam druhov OZ (Tabuľka č. 1), na ktoré sa poskytuje pomoc, maximálna veľkosť jednej porcie pre jedného žiaka na deň, miera pomoci na zabezpečovanie činností a najvyššia úhrada, ktorú možno žiadať od školy alebo od zmluvného žiaka v školskom roku 2018/2019:

***Tabuľka č. 1***

|  |  |  |  |  |
| --- | --- | --- | --- | --- |
| P. č. | Druh | Veľkosť jednej porcie [g alebo ml] | Pomoc na zabezpečovanie činností podľa § 1 písm. b) v eurách/kg alebo v eurách/l bez dane | Najvyššia úhrada v eurách/kg alebo v eurách/l, ktorú možno žiadať od školy alebo od zmluvného žiaka |
| 1. | jablko | do 200 g | 1,10 | 0,22 |
| 2. | hruška | do 200 g | 1,16 | 0,24 |
| 3. | broskyňa | do 200 g | 1,27 | 0,26 |
| 4. | marhuľa | do 200 g | 1,65 | 0,33 |
| 5. | slivka | do 200 g | 1,16 | 0,24 |
| 6. | čerešňa | do 200 g | 3,85 | 0,77 |
| 7. | jahody | do 200 g | 3,85 | 0,77 |
| 8. | drobné bobuľové ovocie (ríbezle, maliny, čučoriedky) | do 125 g | 12,00 | 2,40 |
| 9. | rajčiak | do 200 g | 1,62 | 0,33 |
| 10. | paprika | do 200 g | 1,62 | 0,33 |
| 11. | reďkovka | do 200 g | 0,78 | 0,16 |
| 12. | kaleráb | do 200 g | 1,14 | 0,23 |
| 13. | mrkva | do 200 g | 0,92 | 0,19 |
| 14. | hrášok zelený, nelúpaný | do 200 g | 3,22 | 0,65 |
| 15. | ovocné a zeleninové šťavy 100 %1) | do 200 ml | 2,70 | 0,54 |
| 16. | ovocné pyré2) | do 200 g | 2,88 | 0,58 |
| 17. | sušené jablkové lupienky | do 30 g | 19,15 | 3,83 |

Vysvetlivky:

\* § 1 a § 2 písm. e) vyhlášky Ministerstva pôdohospodárstva a rozvoja vidieka Slovenskej republiky č. 292/2013 Z. z. ovocných šťavách a niektorých podobných výrobkoch určených na ľudskú spotrebu.

\*\* § 2 písm. a), f) a g) vyhlášky Ministerstva pôdohospodárstva a rozvoja vidieka Slovenskej republiky č. 132/2014 Z. z. o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich.

**Kritériá pre výrobky z OZ podľa Národnej stratégie SR pre školský program:**

* ovocné a zeleninové šťavy: 100 % prírodná šťava, bez pridania nepovolených látok podľa čl. 23 ods. 6 nariadenia EP a Rady č. 1308/2013**.** Nepovolené sú šťavy z koncentrátov a nektárov alebo z citrusového ovocia;
* ovocné pyré: bez pridaného cukru, tuku, solí, umelých sladidiel, bez konzervačných látok a bez pridania nepovolených látok podľa čl. 23 ods. 6 nariadenia EP a Rady č. 1308/2013;
* sušené ovocie: bez pridaného cukru, bez pridania konzervačných látok na báze síry (SO2) ako aj bez pridania nepovolených látok podľa čl. 23 ods. 6 nariadenia EP a Rady č. 1308/2013.

**V prípade dodávok nepovolených produktov, zistených kontrolou na mieste, nebude za tieto produkty žiadateľovi priznaná pomoc.**

**Pri spracovanom OZ je nutné dodržiavať max. veľkosť jednej porcie podľa Tabuľky č. 1, v prípade dodávania väčších porcií bude žiadateľovi pomoc krátená do výšky prislúchajúcej max. veľkosti porcie.**

**Čerstvé OZ** musí spĺňať podmienky všeobecnej obchodnej normy alebo špecifickej obchodnej normy kvality produktov v zmysle Hlavy II a prílohy I časti A a B vykonávacieho nariadenia Komisie (EÚ) č. 543/2011. Spracované OZ musí spĺňať podmienky zákona   
č. 152/1995 Z. z. a požiadavky aktuálnej národnej legislatívy Vyhlášky MPRV SR   
č. 292/2013 z 16. septembra 2013 o ovocných šťavách a niektorých podobných výrobkoch určených na ľudskú spotrebu (§ 1 a § 2) písm. e) v prípade ovocných štiav a § 2 písm. a), f) a g) vyhlášky Ministerstva pôdohospodárstva a rozvoja vidieka Slovenskej republiky   
č. 132/2014 Z. z. o spracovanom ovocí a zelenine, jedlých hubách, olejninách, suchých škrupinových plodoch, zemiakoch a výrobkoch z nich.

**Ak škola alebo zmluvný žiak zaplatil za dodávanie alebo distribúciu ovocia a zeleniny uchádzačovi počas obdobia úhradu prevyšujúcu výšku najvyššej úhrady, celková výška pomoci, ktorá sa uchádzačovi poskytne za dodávanie alebo distribúciu ovocia a zeleniny počas obdobia sa zníži o rozdiel medzi úhradou zaplatenou školou alebo úhradou zaplatenou zmluvným žiakom a najvyššou úhradou podľa § 5 ods. 12 NV č. 189**

**Rozdiel je žiadateľ povinný vrátiť škole alebo zmluvnému žiakovi do 30 dní odo dňa právoplatnosti rozhodnutia platobnej agentúry o vyplatení pomoci, ktorým platobná agentúra žiadateľovi pomoc znížila.**

**Ak najvyššia úhrada, ktorú možno žiadať od školy alebo od jej zmluvného žiaka za dodávanie alebo distribúciu ovocia a zeleniny zmluvným žiakom, nedosahuje výšku dane, ktorej základom je pomoc, ktorú možno vyplatiť za jeho dodávanie alebo distribúciu zmluvným žiakom, žiadateľ môže od školy alebo od jej zmluvného žiaka žiadať úhradu najviac vo výške dane, ktorej základom je pomoc, ktorú možno vyplatiť za dodávanie alebo distribúciu tohto OZ zmluvným žiakom.**

**Pomoc za činnosti možno vyplatiť len za dodávanie OZ, ktoré boli spotrebované počas toho istého obdobia v ktorom boli dodané.**

Žiadateľovi sa vyplatí finančná pomoc na základe miery pomoci, ktorú možno vyplatiť na pokrytie predajnej ceny v eurách/kg alebo v eurách/l bez DPH podľa prílohy č. 2 nariadenia vlády SR č. 189/2017 Z. z.:

**Príklady výpočtu pomoci:**

**Pri výpočte pomoci na dodávky ovocia a zeleniny sa vychádza z prílohy č. 2 nariadenia**

vlády SR č. 189/2017 Z. z.

Nakoľko DPH podľa čl. 4 ods. 3 delegovaného nariadenia Komisie (EÚ) 2017/40 nie je oprávnená na pomoc Únie, musí náklady na platbu DPH v prípade dodávania OZ  v konečnom dôsledku uhradiť zapojený žiak. Výška tejto úhrady žiakom pri dodávkach OZ je v prílohe č. 2 nariadenia vlády SR č. 189/2017 Z. z. ustanovená presne na výšku DPH (stĺpec – Najvyššia úhrada v eurách/kg alebo v eurách/l, ktorú možno žiadať od školy alebo od zmluvného žiaka).

1. Žiadateľ zabezpečoval do škôl 1 000,00 kg (5 000 porcií) jabĺk. Školské zariadenie uhradilo žiadateľovi úhradu v eurách/kg (**0,22 EUR/kg podľa prílohy č. 2 nariadenia vlády SR č. 189/2017 Z. z.**) za 1 000,00 kg jabĺk sumu vo výške 220,00 EUR za dodané a spotrebované množstvo jabĺk.

Miera pomoci, ktorú možno vyplatiť na pokrytie predajnej ceny v EUR/kg bez DPH za jablká je podľa prílohy č. 2 nariadenia vlády SR č. 189/2017 Z. z. vo výške 1,10 EUR/kg. Pri dodanom množstve 1 000,00 kg je pomoc za jablká 1,10 EUR/kg\*1 000,00 kg=1 100,00 EUR

Žiadateľovi sa vyplatí **suma pomoci vo výške 1 100,00 EUR**

**2.** Žiadateľ zabezpečoval do škôl 1 000,00 kg (5 000 porcií) jabĺk. Školské zariadenie uhradilo žiadateľovi úhradu v eurách/kg (**0,23 EUR/kg, ktorá je vyššia ako najvyššia úhrada podľa prílohy č. 2 nariadenia vlády SR č. 189/2017 Z. z.**) za 1 000,00 kg jabĺk sumu vo výške **230,00 EUR s DPH** za dodané a spotrebované množstvo jabĺk.

Miera pomoci, ktorú možno vyplatiť na pokrytie predajnej ceny v EUR/kg bez DPH za jablká je podľa prílohy č. 2 nariadenia vlády SR č. 189/2017 Z. z. vo výške 1,10 EUR/kg. Pri dodanom množstve 1 000,00 kg je pomoc za jablká 1,10 EUR/kg\*1 000,00 kg=1 100,00 EUR.

Škola mala uhradiť žiadateľovi podľa prílohy č. 2 nariadenia vlády SR č. 189/2017 Z. z. najviac 0,22 EUR, teda 220,00 EUR, žiadateľovi však uhradila 230,00 EUR, čo predstavuje rozdiel 10 EUR a preto sa mu podľa [§ 6 ods.](https://www.slov-lex.sk/pravne-predpisy/SK/ZZ/2017/189/20170801#paragraf-5.odsek-12) 4 nariadenia vlády SR č. 189/2017 Z. z. celková výška pomoci zníži o rozdiel medzi úhradou zaplatenou školou alebo zmluvným žiakom a najvyššou úhradou podľa [§ 5 ods. 12](https://www.slov-lex.sk/pravne-predpisy/SK/ZZ/2017/189/20170801#paragraf-5.odsek-12). nariadenia vlády SR č. 189/2017 Z. z. Z pridelenej výšky pomoci sa teda bude krátiť nasledovne:

1 100,00 EUR- 10,00 EUR= 1 090,00 EUR.

Žiadateľovi sa vyplatí **suma pomoci vo výške 1 090,00 EUR**

**3.** Žiadateľ zabezpečoval do škôl 1 000,00 kg (5 000 porcií) jabĺk. Školské zariadenie uhradilo žiadateľovi úhradu v eurách/kg (**0,20 EUR/kg ktorá je nižšia ako najvyššia úhrada žiakom podľa prílohy č. 2 nariadenia vlády SR č. 189/2017 Z. z.**) za 1 000,00 kg jabĺk sumu vo výške 200,00 EUR za dodané a spotrebované množstvo jabĺk.

Nakoľko žiadateľ žiakom účtoval menej, znamená to, že predajná cena za porciu s DPH je nižšia a teda aj miera pomoci sa adekvátne zníži vzhľadom na výšku ceny zaplatenej žiakom (ktorá predstavuje výšku DPH). Pre 1,00 kg jabĺk by sa vyplatila pomoc nasledovne. Keďže žiak zaplatil 0,20 EUR za kg jabĺk, čo predstavuje 20 % daň z predajnej ceny, predajná cena teda predstavuje 1,00 EUR/kg jabĺk bez DPH (0,20\*100/20=1,00).

Pre 1 000,00 kg jabĺk je pomoc za jablká 1,00 EUR/kg\*1 000,00 kg=1 000,00 EUR.

Žiadateľovi sa vyplatí **suma pomoci vo výške 1 000,00 EUR**

### 5.2. Náklady na sprievodné vzdelávacie opatrenia

Podľa § 1 ods. 1 c) nariadenia vlády SR č. 189/2017 Z. z. sprievodné vzdelávacie opatrenia predstavujú opatrenia v rámci programu pomoci na podporu dodávania alebo distribúcie ovocia a zeleniny pre žiakov v materských školách, základných školách, pre deti a žiakov so špeciálnymi výchovno-vzdelávacími potrebami v školách podľa osobitného predpisu. Tieto opatrenia predstavujú:

1. Ochutnávku ovocia a zeleniny a výrobkov z nich
2. Exkurzie do ovocného sadu, u pestovateľa zeleniny alebo podniku, kde sa spracováva OZ
3. Vzdelávaciu aktivitu súvisiacu s cieľmi školského programu
4. Súťaž propagujúcu spotrebu OZ
5. Výsadbu a údržbu vo vonkajších priestoroch školy

V súlade s Národnou stratégiou SR pre školský program sú cieľmi a obsahom vzdelávacích opatrení:

|  |  |  |
| --- | --- | --- |
| **Názov** | **Cieľ** | **Obsah** |
| Exkurzie a návštevy sadov, poľnohospodárskych podnikov a pod. | Vytváranie pozitívneho vzťahu detí k poľnohospodárstvu, nadobúdanie vedomostí o výrobe a spracovaní ovocia, zeleniny, nadobúdanie vedomostí o prospešnosti výrobkov školského programu pre zdravie | Návštevy, exkurzie spojené so súťažami,  s organizovaním ochutnávok ovocia, zeleniny a výrobkov z nich; zoznámenie sa detí s pôvodom ovocia, zeleniny (pestovanie jednotlivých druhov ovocia a zeleniny, ich spracovanie, zatraktívnenie poľnohospodárskej výroby pre deti, výchova k ochrane životného prostredia |
| Informačné semináre/prednášky, výstavy o zdravej výžive pre vytvorenie zdravých stravovacích návykov a o boji proti plytvaniu jedlom | Vytváranie zdravých stravovacích návykov a zameranie pozornosti žiakov na problém s plytvaním jedla | Informačné semináre/prednášky, výstavy o zdravej výžive spojené s ochutnávkou ovocia a zeleniny a ich výrobkov (ochutnávky, súťaže).  Informačné semináre a prednášky na tému plytvania potravinami.  Hry (didaktické) so zameraním na pozitívny vplyv ovocia, zeleniny a výrobkov z nich na správnu výživu a význam ich konzumácie pre predchádzanie chorobám |
| Poskytovanie propagačných a edukačných materiálov o ovocí, zelenine a výrobkov z nich | Vytváranie zdravých stravovacích návykov  Úzka spolupráca s rodičmi detí, možnosť zapojenia širokej verejnosti | Informačné, propagačné a edukačné materiály o pestovaní a spracovaní ovocia a zeleniny, o zdravej výžive a nutričných vlastnostiach ovocia, zeleniny a výrobkov z nich; vytváranie zdravých stravovacích návykov (skladba dennej stravy, recepty a pod.), propagačné materiály zamerané na znižovanie plytvania potravinami |
| Školské záhrady | Vytváranie vedomostí a praktických zručností u detí o pestovaní jednotlivých druhov ovocia a zeleniny | Spolupráca v materiálnej aj teoretickej oblasti, spoločné aktivity dodávateľov, učiteľov a žiakov pri pestovaní ovocia a zeleniny v školských záhradách |

Oprávnenými nákladmi pri realizácii sprievodných opatrení sú:

* **náklady na organizovanie ochutnávok**, **návštev** poľnohospodárskych podnikov, skladov na balenie a triedenie OZ, farmárskych trhov, **organizovanie a vykonávanie pestovateľských prác** a podobných opatrení zameraných na to, aby si deti vytvorili kontakt s poľnohospodárstvom:
* náklady spojené s nákupom vstupeniek a s prepravou žiakov a učiteľov na miesto konania aktivity, náklady na prepravu iných osôb (rodičov) a vstupenky sú oprávnené, ak počet týchto osôb neprevyšuje 10 % počtu žiakov a učiteľov,
* náklady na množstvá skonzumovaného čerstvého a spracovaného ovocia a zeleniny v súlade s druhmi v prílohe č. 2 nariadenia vlády SR č. 189/2017 Z. z., ktoré boli predmetom ochutnávky (iné občerstvenie nebude považované za oprávnený náklad);
* výroba edukačných materiálov, metodických pomôcok o pestovaní a spracovaní ovocia a zeleniny a ich zverejnenie v printových médiách, rádiách a v televízii.

Zabezpečenie sprievodcu (pedagogického pracovníka, kt. sprevádza deti), odmena pre vlastníka (sadu, farmy, atď.) **nie je oprávneným nákladom**;

* **náklady na opatrenia zamerané na vzdelávanie detí** v oblasti poľnohospodárstva, zdravých stravovacích návykov a otázok týkajúcich sa životného prostredia súvisiacich s výrobou a spotrebou OZ:
* nákup ovocia a zeleniny v súlade s druhmi v prílohe č. 2 nariadenia vlády SR č. 189/2017 Z. z., ktoré boli použité na prípravu jedál z ovocia a zeleniny – ukážky prípravy zdravých jedál;
* výroba edukačných materiálov o význame konzumácie OZ s ohľadom na zdravie detí a ich zverejnenie v printových médiách, rádiách a v televízii. Edukačné materiály musia byť garantované rezortom zdravotníctva (Úrad verejného zdravotníctva SR, alebo regionálne úrady verejného zdravotníctva v SR) v prípade potreby aj rezortom školstva.

Náklady na zabezpečenie odborníka na zdravú výživu **nie sú oprávnené** na pomoc Únie, pokiaľ sa financujú z verejných finančných prostriedkov členského štátu.

* náklady na odborné semináre pre zamestnancov školstva, pre učiteľov zamerané na podporu konzumácie OZ (neoprávnené sú náklady na platy učiteľov, pokiaľ nie sú zabezpečené externou firmou);
* náklady na didaktické pomôcky, príručky, DVD, plagáty - materiály so zdravotným tvrdením musia byť garantované rezortom zdravotníctva (Úrad verejného zdravotníctva SR alebo regionálne úrady verejného zdravotníctva v SR), v prípade materiálov, ktoré sa týkajú poľnohospodárskej tematiky odborníkom na poľnohospodárstvo;

Edukačné materiály musia byť garantované rezortom zdravotníctva (Úrad verejného zdravotníctva SR, alebo regionálne úrady verejného zdravotníctva v SR) v prípade potreby aj rezortom školstva. Odsúhlasenie výživových tvrdení v spolupráci s Úradom verejného zdravotníctva sprostredkováva platobná agentúra prostredníctvom mailovej komunikácie. Pre schválenie edukačných materiálov je potrebné mailom zaslať požiadavku s grafickým návrhom materiálu a s uvedením zdroja / citácie, odkiaľ boli tvrdenia čerpané, na adresy uvedené v kontaktoch (kapitola 10). Vzhľadom na to, že ide o spoluprácu s treťou stranou je nutné počítať s lehotou na vybavenie do 30 dní.

* **náklady spojené s organizovaním súťaží**:
* drobné odmeny, výhry napr. peračníky, pastelky, samolepky, žonglovacie lopty, pexeso, rozvrhy hodín, kalendáre, lopty (za neoprávnené náklady na výhry sa považujú náklady na elektronické zariadenia - mobilné telefóny, tablety...);
* **náklady spojené s výsadbou a údržbou záhrad v priestoroch školy**:
* náklady na zakúpenie ovocných stromčekov, semien ovocia a zeleniny, nástrojov na obrábanie pôdy – motyky, rýle, hrable, zavlažovacie krhly, hnojivá, atď.

Je nevyhnutné, aby sa v rámci nástrojov a vzdelávacích materiálov využívaných pri sprievodných opatreniach **zobrazovala európska vlajka** a uvádzala sa **zmienka o „školskom programe“ a ak sa to nevylučuje vzhľadom na objem materiálov a nástrojov, aj zmienka o finančnej podpore Únie.**

Schválený **žiadateľ je povinný oznámiť platobnej agentúre najmenej 3 pracovné dni pred začatím** realizácie sprievodných opatrení **termín vykonania opatrenia**, z dôvodu zabezpečenia výkonu kontroly na mieste počas realizácie tejto činnosti.

Z nákladov na sprievodné opatrenia je možné preplatiť 80 % oprávnených nákladov bez dane vynaložených na činnosti vymedzené projektom, ktorý bol schválený platobnou agentúrou a 20 % hradí samotný žiadateľ

Náklady na sprievodné opatrenia je možné uhradiť schválenému uchádzačovi len raz za obdobie príslušného školského roka (2018/2019). Žiadateľ o pomoc, ktorý zabezpečuje aj dodávky OZ do škôl, predloží faktúru/y a ostatné sprievodné doklady podľa kapitoly 6. za vykonané sprievodné vzdelávacie opatrenia spolu so žiadosťou o poskytnutie pomoci na konci posledného realizačného obdobia, v ktorom už ukončí dodávky OZ a aj sprievodné opatrenia. Žiadateľ, ktorý je schválený, len na zabezpečovanie sprievodných vzdelávacích opatrení, predloží žiadosť o pomoc spolu so sprievodnými dokladmi (uvedenými v kapitole 6.) až po oznámení o ukončení sprievodných vzdelávacích opatrení, najneskôr do 31. júla. 2019.

Všetky zakúpené materiály a prenajaté vybavenie v rámci sprievodných opatrení musia byť použité výhradne na účely školského programu.

**Platobná agentúra bude požadovať od schválených žiadateľov informáciu o vykonaných sprievodných opatreniach pre deti a žiakov aj v prípade neuplatnenia nároku na podporu, pre potreby spracovania monitoringu a hodnotenia do výročných správ (tzv. odpočet sprievodných opatrení).**

### 5.3. Náklady na propagáciu vrátane informačných plagátov na školách

Schváleným žiadateľom sa pomoc z finančných zdrojov EÚ poskytuje v rámci propagácie programu v školskom roku 2018/2019 na:

* **informačný plagát (IP)** – podľa § 5 ods. 6 nariadenia vlády SR č. 221/2018 Z. z. je škola povinná zabezpečiť zverejnenie informačného plagátu, ktorý je jej povinný podľa § 5 ods. 5 zabezpečiť žiadateľ. Vzhľadom na to, že do jednej školy môže dodávky zabezpečovať žiadateľ, ktorý dodáva školské mlieko a aj žiadateľ, ktorý dodáva školské ovocie a zeleninu, škola je povinná v prípade záujmu o IP uviesť v čestnom vyhlásení školy (*Príloha č. 3*) názov žiadateľa, ktorý jej IP zabezpečí a zároveň žiadateľ, v prípade zabezpečovania plagátu pre danú školu, musí uviesť túto skutočnosť v zozname škôl, kde vyznačí pre ktorú školu bude plagát zabezpečovať. Podľa vykonávacieho nariadenia Komisie (EÚ) 2017/39 členské štáty môžu naďalej využívať existujúce zásoby plagátov pripravených v súlade s delegovaným nariadením Komisie (EÚ) 2016/248.

Podľa čl. 10 ods. 5 vykonávacieho nariadenia Komisie 2016/248 členské štáty môžu naďalej využívať existujúce zásoby plagátov vytlačených pred dátumom 26. 02. 2016 v súlade s pôvodným znením nariadenia (ES) č. 288/2009; len v školách zapojených v prvý rok (žiadateľ predloží čestné vyhlásenie školy, že je prvýkrát zapojená do programu). Inak je dodávateľ povinný potrebu nového informačného plagátu v už zapojených školách riadne odôvodniť, lebo požiadavky na preplatenie IP nebudú akceptované. IP sa umiestni na jasne viditeľnom a čitateľnom mieste pri hlavnom vchode do vzdelávacieho zariadenia, ktoré sa zúčastňuje školského programu.

Vyhotovenie a znenie nového informačného plagátu musí byť v súlade s prílohou delegovaného nariadenia Komisie (EÚ) 2017/40 (veľkosť plagátu - minimálne A3, písmo – min. 1 cm, názov – **„Školský program“ Európskej únie** a aspoň takéto znenie - **Naša škola [druh vzdelávacieho zariadenia (napr. materská škola/základná škola) XY sa zúčastňuje na „Školskom programe“ Európskej únie s finančnou podporu Európskej únie**. Na plagáte musí byť zobrazený znak Európskej únie.

* **náklady na propagačný laminovaný plagát** na označenie distribučného miesta napríklad v školskej jedálni o veľkosti - minimálne A4, písmo – min. 1 cm, ktorý obsahuje vetu: „**Výrobky „Školského programu“ Európskej únie s finančnou pomocou Európskej únie“.** Na plagáte musí byť zobrazený znak Európskej únie.
* **iné náklady na propagáciu** – náklady na informačné kampane prostredníctvom rozhlasového a televízneho vysielania, elektronickej komunikácie, tlače a podobných komunikačných prostriedkov; náklady na informačné stretnutia, konferencie, semináre a pracovné semináre venované informovaniu širokej verejnosti o programe; náklady na informačné a propagačné materiály, ako sú listy, letáky, brožúry, drobné predmety v súlade s čl. 4 ods. 1 c) ii) až iv) delegovaného nariadenia Komisie (EÚ) 2017/40 - náklady na komunikáciu financované podľa tohto programu **nesmú byť financované z iných zdrojov pomoci EÚ** - napr. v rámci operačných programov OV, alebo prostredníctvom všeobecnej propagácie;

**Z nákladov na IP a propagáciu je možné preplatiť 80 % oprávnených nákladov bez dane vynaložených na činnosti vymedzené projektom, ktorý bol schválený platobnou agentúrou a 20 % hradí samotný žiadateľ o pomoc.**

Je nevyhnutné, aby sa v rámci komunikačných prostriedkov a propagačných opatrení (IP, iné náklady na propagáciu), **zobrazovala európska vlajka** a uvádzala **zmienka o „školskom programe“ a ak sa to nevylučuje vzhľadom na objem materiálov a nástrojov, aj zmienka o finančnej podpore Únie.**

Náklady na IP a propagáciu je možné uhradiť schválenému žiadateľovi len raz za obdobie príslušného školského roka (2018/2019). V prípade žiadateľa o pomoc, ktorý zabezpečuje dodávky OZ do škôl, predloží tento faktúru/y a ostatné sprievodné doklady podľa kapitoly 6. za IP resp. inú propagáciu spolu so žiadosťou o poskytnutie pomoci na konci posledného realizačného obdobia, v ktorom už ukončí dodávky OZ a aj propagačné činnosti. V prípade žiadateľa, ktorý je schválený len na zabezpečovanie informačného plagátu resp. inej propagácie, predloží tento žiadosť o pomoc spolu so sprievodnými dokladmi (uvedenými v kapitole 6.) až po oznámení o ukončení propagačných činností, najneskôr do 31. júla 2019.

Schválený **žiadateľ je povinný oznámiť platobnej agentúre najmenej 3 pracovné dni pred začatím** realizácie propagačných činností **termín ich vykonania,** z dôvodu zabezpečenia výkonu kontroly na mieste počas realizácie týchto činnosti.

**To neplatí, ak ide o zabezpečovanie informačného plagátu.**

# Poskytnutie finančnej pomoci

|  |  |
| --- | --- |
| **Oprávnený subjekt** | * žiadateľ, ktorému je schválené zabezpečovanie činností v školskom programe pre školský rok 2018/2019 |
| **Termín predkladania**  **pre schváleného žiadateľa o zabezpečovanie dodávky OZ a výrobkov z nich** | * za obdobie **september až december 2018 (I. obdobie)**   **od 1. januára do 28. februára 2019,**   * za obdobie **január až marec 2019 (II. obdobie)**   **od 1. mája do 30. júna 2019,**   * za obdobie **apríl až jún 2019 (III. obdobie)**   **od 1. júla do 31. augusta 2019;** (rozhoduje dátum poštovej pečiatky alebo dátum prijatia žiadosti v podateľni platobnej agentúry)   * žiadosti podané pred týmito termínmi nebudú zo strany platobnej agentúry akceptované, v prípade neskorého podania bude výška pomoci skrátená |
| **Formulár pre schváleného žiadateľa o zabezpečovanie dodávky OZ a výrobkov z nich** | * *Príloha č. 5* k tejto príručke   Žiadosť o poskytnutie pomoci   * v prípade realizácie sprievodných vzdelávacích opatrení:   *Príloha č. 6 A* k tejto príručke  Správa realizovaných sprievodných vzdelávacích opatrení   * v prípade realizácie propagácie programu (vrátane IP):   *Príloha č. 6 B* k tejto príručke  Správa realizovaných propagačných činností |
| **Sprievodné doklady**  **pre schváleného žiadateľa o zabezpečovanie dodávky OZ a výrobkov z nich** | a) zoznam druhov OZ dodaných za príslušné obdobie s uvedením množstiev (kg/L, porcie) a cien OZ bez DPH a s vyčíslenou DPH (úhrada žiakmi), adresami jednotlivých škôl a počtami žiakov, zapísaných do školského zariadenia na začiatku šk. roka (totožné s počtom žiakov zo Zoznamu škôl – *Príloha č.2*), s údajmi z faktúr za jednotlivé školy formou tabuľky v elektronickej podobe;  b) hlásenie školy o spotrebe ovocia, zeleniny a výrobkov z nich/vykonaných sprievodných vzdelávacích opatreniach/zabezpečení informačného plagátu, kde škola uvedie spotrebu OZ, úhrady žiakov za faktúry, prípadne participáciu na sprievodnom vzdelávacom opatrení, resp. potvrdí zabezpečenie informačného plagátu žiadateľom *(Príloha č. 7)*;  c) účtovné doklady:  - **k zabezpečovaniu dodávok OZ** (kópie - faktúry za dodávky OZ –na ktorých bude uvedené fakturované množstvo dodaného OZ v kg alebo L, údaj o cene za mernú jednotku (kg/L) OZ bez DPH a DPH), a množstvo a veľkosť dodaných porcií OZ Faktúra ďalej musí obsahovať náležitosti podľa § 10 ods. 1 zákona č. 431/2002 Z. z. a § 74 zákona č. 222/2004 Z. z.. V prípade, že žiadateľ fakturuje sumárnymi faktúrami je potrebné predkladať k žiadosti faktúry vždy za jedno odberné miesto tak, aby boli zreteľné množstvá/porcie podľa druhov OZ a celkové sumy bez DPH a DPH za jednotlivé druhy.)  - **k nákladom na IP** (kópie – faktúr, dodacích listov, bankových výpisov, pričom na faktúrach je jasne rozlíšený počet kusov vyrobených IP, cena bez DPH a s DPH/za jeden kus, celková cena bez DPH a cena s DPH za informačné plagáty, potvrdenie školy o dodaní plagátu – súčasť hlásenia školy o spotrebe OZ/vykonaných sprievodných vzdelávacích opatreniach/zabezpečení informačného plagátu – *Príloha č. 7*);  - **k iným nákladom na propagáciu**: informačné kampane, informačné stretnutia, semináre a informačné a propagačné materiály (kópie - faktúr, dodacích listov, bankové výpisy, fotodokumentácia, atď. – viď nižšie);   * **k nákladom na sprievodné vzdelávacie opatrenia** (kópie - faktúr, dodacích listov, bankových výpisov, fotodokumentácia z akcií, ak je splnená podmienka, že deti môžu byť fotografované, prípadne ak sú deti fotené zozadu, potvrdenie od škôl o dodaní ich účasti na sprievodnej vzdelávacej aktivite – súčasť hlásenia školy o spotrebe OZ/vykonaných sprievodných vzdelávacích opatrení/zabezpečení informačného plagátu, atď. – viď nižšie);  1. \*v prípade realizácie propagácie, zabezpečenia IP a sprievodných vzdelávacích opatrení je pre každý vynaložený náklad potrebné predložiť - 3 cenové ponuky a zápisnicu o výbere víťaznej ponuky (výber víťaznej ponuky s odôvodnením); 2. v prípade realizácie propagácie, zabezpečenia IP a sprievodných vzdelávacích opatrení rozpis finančných prostriedkov podľa činnosti, ako aj podrobné údaje o súvisiacich nákladoch – vo forme tabuľky v xls. formáte (excel) v elektronickej podobe; 3. kópia zmluvy o vedení účtu žiadateľa v banke alebo potvrdenie banky o vedení účtu žiadateľa v banke s uvedením medzinárodného bankového čísla účtu; 4. potvrdenie súdu, že uchádzač nie je v likvidácii, nie starší ako deväť mesiacov; táto povinnosť sa samozrejme týka len uchádzačov, ktorí sú právnickými osobami. |
| **Registračná povinnosť** | Registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RVPS“) v znení zákona č. 38/2017 Z. z. Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Hoci pomoc z prostriedkov EÚ sa v tomto prípade poskytuje len z Európskeho poľnohospodárskeho záručného fondu, ktorý sa v § 2 ods. 1 písm. a) prvého bodu zákona o RVPS nespomína, okrem pomoci z prostriedkov EÚ sa v rámci školského programu poskytuje aj pomoc z prostriedkov štátneho rozpočtu, na ktoré sa zákon o RVPS vzťahuje v znení zákona č. 38/2017 Z. z. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu. |
| **Adresa predkladania** | * Pôdohospodárska platobná agentúra   Sekcia organizácie trhu a štátnej pomoci  Hraničná 12  815 26 Bratislava |

\* v záujme preukázania hospodárneho, efektívneho a účinného vynaloženia verejných finančných prostriedkov platobná agentúra vyžaduje od žiadateľov pri oprávnených výdavkoch na sprievodné vzdelávacie opatrenia a propagačné činnosti **preukázanie minimalizovania nákladov na obstaranie tovarov a služieb v súlade so zákonom č. 523/2004 Z. z.**

Primeranosť nákladov preukáže žiadateľ zdôvodnením výberu dodávateľa k jednotlivým oprávneným výdavkom a **doložením troch cenových ponúk a zápisom o výbere víťaznej ponuky.** Ak žiadateľ nepreukáže hospodárnosť, efektívnosť a účinnosť vynaloženia verejných finančných prostriedkov, môže platobná agentúra posudzovať primeranosť výdavkov na základe priemernej ceny daného výdavku na trhu, t. j. vyhradzuje si právo výšku výdavku znížiť, ak sa cena daného výdavku výrazne odlišuje od priemernej ceny daného výdavku na trhu.

Platobná agentúra preverí údaje v žiadosti o poskytnutie pomoci a dodržanie podmienok na vyplatenie pomoci. Ak schválený žiadateľ nepredloží kompletnú žiadosť o pridelenie maximálnej výšky pomoci spolu s prílohami, platobná agentúra bude požadovať doplnenie dokladov alebo údajov k žiadosti o pridelenie maximálnej výšky pomoci formou zaslania elektronickej „Výzvy na doplnenie žiadosti“ v lehote od 3 do 7 pracovných dní. V prípade, ak žiadateľ v stanovenej lehote doplnenie dokladov alebo údajov nevykoná, resp. nebudú úplné, platobná agentúra pristúpi k vydaniu rozhodnutia o prerušení správneho konania, v lehote 7 pracovných dní. Ak nebudú informácie alebo údaje doplnené v stanovenej lehote alebo nebudú úplné, platobná agentúra rozhodne o zastavení správneho konania.

Pomoc na činnosti sa nevypláca žiadateľovi, ktorý je v likvidácii.

# Povinné oznamovanie

**Schválený žiadateľ alebo žiadateľ o pomoc** je povinný platobnej agentúre oznámiť:

- zmenu údajov, ktoré deklaroval pri schválení žiadateľa, do 5 dní odo dňa zmeny;

- zmenu skutočností uvedených v žiadosti o pridelenie maximálnej výšky pomoci do 5 dní odo dňa zmeny;

- ukončenie zabezpečovania dodávok OZ, propagačných činností a sprievodných vzdelávacích aktivít do 5 dní od ukončenia v príslušnom šk. roku;

* žiadateľ o zabezpečovanie je povinný výkon konkrétnych propagačných činností (okrem zabezpečenia informačného plagátu) a sprievodných vzdelávacích aktivít oznámiť platobnej agentúre najmenej 3 pracovné dni pred ich realizáciou v elektronickej podobe na kontakty uvedené v kapitole 10, a ak to technické prostriedky neumožňujú, tak telefonicky alebo v listinnej podobe.

Oznámenia sa zasielajú elektronicky alebo poštou na kontakty uvedené v kapitole 10.

**V prípade, že schválený žiadateľ nedoručí platobnej agentúre vyššie uvedené požadované oznámenia riadne a včas, v prípade propagačných a sprievodných opatrení mu nebudú preplatené náklady za vykonané činnosti.**

**Škola,** pre ktorej zmluvných žiakov žiadateľ v príslušnom školskom roku zabezpečuje dodávky OZ, **je povinná na požiadanie platobnej agentúry do 5 dní poskytnúť** **informácie  o prijatých a spotrebovaných množstvách OZ** (platobná agentúra si môže tieto údaje vyžiadať priamo od školy v prípade podozrenia z podvodu a pod.).

**Schválený žiadateľ je povinný bezodkladne oznámiť všetky zmeny platobnej agentúre na posúdenie.**

# Záznamy a ich uchovanie

Žiadateľ o pomoc má povinnosť riadne viesť účtovné knihy a záznamy potrebné na poskytnutie dôkazu nároku na pomoc. Žiadateľ o pomoc je povinný uchovávať záznamy a doklady súvisiace s programom školské ovocie a zelenina v súlade so zákonom č. 431/2002 Z. z.

# Kontroly a sankcie

Kontroly na mieste súvisiace s dodržiavaním podmienok schválenia uchádzača a žiadosťou o pomoc sa vykonávajú za školský rok 2018/2019 v zmysle článku 10 vykonávacieho nariadenia Komisie (EÚ) 2017/39.

### 9.1. Kontrola žiadostí o pomoc

Celkový počet kontrol na mieste vykonaných za školský rok sa vzťahuje:

* najmenej na 5 % zo schválenej sumy pomoci zo zdrojov EÚ pre SR;
* najmenej u 5 % **z počtu všetkých schválených žiadateľov o pomoc, ktorí sa zaoberajú dodávkou a distribúciou OZ, propagáciou programu a sprievodnými vzdelávacími opatreniami**.

Ak počet schválených žiadateľov je menej ako 100, kontroly na mieste sa vykonajú v priestoroch najmenej piatich žiadateľov.

Ak počet schválených žiadateľov je menej ako 5, kontroly na mieste sa vykonajú u všetkých žiadateľov.

Pri podaní žiadosti o pomoc sa vykonáva administratívna kontrola pri všetkých žiadostiach o pomoc. U vybraných subjektov bude vykonaná aj kontrola na mieste pred vyplatením pomoci. Kontrolu na mieste vykonávajú kontrolóri platobnej agentúry (prostredníctvom analýzy rizika sa zohľadňuje napr. zemepisná oblasť, výška žiadanej podpory, typ žiadateľa, typ sprievodného opatrenia, ak existuje, opakovaný charakter chýb a zistenia kontrol vykonaných v minulých rokoch, počet zazmluvnených škôl, 5 % pomoci a 5 % všetkých žiadateľov). Pri kontrole na mieste žiadateľ predloží záznam o kontrole kvality dodaného OZ a zdravotnej bezpečnosti potravín.

Kontroly sa zameriavajú na:

1. písomné záväzky žiadateľa,
2. finančné záznamy žiadateľa.

### 9.2. Kontroly na mieste v školách

Kontroly na mieste v priestoroch žiadateľov sa doplnia o kontroly škôl, do ktorých sa dodávky OZ uskutočnili. Kontroly na mieste sa vykonajú podľa zoznamu škôl vybraného schváleného žiadateľa v priestoroch **najmenej 2 škôl alebo najmenej 1 % škôl, podľa toho, ktorý údaj je vyšší**. Výber škôl sa uskutoční náhodne.

Kontroly na mieste sa týkajú dodržiavania podmienok a to:

- realizácia dodávky OZ najmenej počas 2 realizačných období,

- realizácia dodávok OZ do každej školy aspoň v jednom realizačnom období,

- dodržanie maximálne 50 % podielu porcií spracovaného OZ na celkovom množstve porcií spotrebovaného OZ za realizované obdobia dodávok na jednej škole,

- sledovanie najvyššej úhrady školským zariadením - žiakmi/školou,

- kontrola vrátenia prevyšujúcej úhrady od žiaka škole, v prípade, že boli prekročené najvyššie úhrady,

- použitie dodaného OZ,

- osobitné vedenie záznamov o školskom OZ,

- dodržanie podmienky neprítomnosti nepovolených látok pri spracovaných produktoch,

- splnenie podmienok pre IP,

- ostatné vykonané činnosti a ich súlad s touto príručkou a národnou stratégiou.

- existencia zmluvy medzi školou a dodávateľom o dodávkach OZ, prípadne o vykonaní sprievodných vzdelávacích opatrení,

- označovanie dávok OZ v jedálnom lístku, prípadne označenie miesta distribúcie.

### 9.3. Sankcie

V prípade nedodržania touto príručkou stanovených podmienok dodávok ovocia, zeleniny a výrobkov z nich do škôl budú voči schválenému uchádzačovi uplatnené sankcie uvedené v Tabuľke č. 3.

***Tabuľka č. 3***

|  |  |  |  |
| --- | --- | --- | --- |
| Nedodržaná podmienka | Sankcia | | |
| **Prekročenie lehoty** **podania žiadosti o pomoc o menej ako 60 dní**, pomoc sa vyplatí, ale je znížená (okrem prípadov vyššej moci) | o **5 %**, ak sa lehota prekročila  o 1-30 dní | o **10 %**, ak sa lehota prekročí o 31-60 dní | o **1 %** za každý ďalší deň ak sa lehota podania žiadosti o pomoc prekročí o viac ako 60 dní |
| **Nedodržanie maximálneho 50 % podielu porcií spracovaného OZ** na jednej škole na celkovom množstve porcií dodaného a spotrebovaného OZ za realizované obdobie dodávok | Zníženie pomoci za spracované ovocie a zeleninu, ktoré prekročilo 50 % z celkového objemu dodaného OZ do konkrétnej školy do sumy, ktorá by bola vyplatená v prípade dodržania stanoveného podielu | | |
| **Nedodržanie povinnosti zabezpečovať dodávky OZ pre všetky školy,** pre ktoré mu bolapridelená maximálna výška pomoci | Zníženie maximálnej výšky pomoci o súčin pomernej časti maximálnej pomoci na zmluvného žiaka a počtu zmluvných žiakov v školách u ktorých neboli zabezpečené dodávky OZ aspoň v jednom z realizačných období. | | |
| **Nedodržanie najvyššej úhrady školským zariadením** - žiakmi/rodičmi podľa prílohy  č. 2 k nariadenia vlády SR  č. 189/2017 Z. z. | * Zníženie pomoci o sumu prevyšujúcu výšku najvyššej úhrady podľa §6 ods. 4 nariadenia vlády SR č. 189/2017 Z. z.. * Povinnosť vrátiť rozdiel prevyšujúci výšku najvyššej úhrady podľa § 6 ods. 4 nariadenia vlády SR č. 221/2018 Z. z. do 30 dní odo dňa nadobudnutia právoplatnosti rozhodnutia o vyplatení pomoci, ktorým platobná agentúra žiadateľovi pomoc krátila. | | |
| **Nedodržanie povinnosti žiadateľa** podľa § 5 ods. 5 nariadenia vlády SR č. 189/2017 Z. z. - pre každú školu **zabezpečiť informačný plagát** v platnom znení. | * Povinnosť nápravy v stanovenej lehote. * V prípade žiadosti o preplatenie nákladov na IP pomoc nebude vyplatená. | | |

**Pri opakovanom nesplnení uvedených povinností sa schválenému žiadateľovi pozastaví schválenie žiadateľa, prípadne po zvážení platobnou agentúrou žiadateľovi stiahne schválenie v zmysle článku 7 delegovaného nariadenia Komisie (EÚ) 2017/40.**

V prípade vážnych finančných nezrovnalostí alebo vážnej nedbalosti, za ktoré je sám žiadateľ zodpovedný zaplatí sumu, ktorá sa rovná rozdielu medzi pôvodne vyplatenou sumou a sumou, na ktorú má nárok po zohľadnení finančnej nezrovnalosti.

# Kontakty

###### Pôdohospodárska platobná agentúra

Sekcia organizácie trhu a štátnej pomoci

Odbor poľnohospodárskych komodít a štátnej pomoci

Oddelenie živočíšnych komodít a školských programov

Hraničná 12

815 26 Bratislava

[skolskeovocie@apa.sk](mailto:skolskeovocie@apa.sk)

Ing. Ján Vešelényi [jan.veselenyi@apa.sk](mailto:jan.veselenyi@apa.sk)

Ing. Zuzana Žáčiková [zuzana.zacikova@apa.sk](mailto:zuzana.zacikova@apa.sk)

Ing. Martina Ševčíková [martina.sevcikova@apa.sk](mailto:martina.sevcikova@apa.sk)

Ing. Lenka Orlická [lenka.orlicka@apa.sk](mailto:lenka.orlicka@apa.sk)

# Prílohy

Príloha č. 1 Žiadosť o pridelenie maximálnej výšky pomoci

Príloha č. 2 Zoznam škôl pre školský rok 2018/2019

Príloha č. 3 Čestné vyhlásenie školy

Príloha č. 4 A Projekt predpokladaných sprievodných vzdelávacích opatrení

Príloha č. 4 B Projekt predpokladaných propagačných činností

Príloha č. 5 Žiadosť o poskytnutie pomoci

Príloha č. 6 A Správa realizovaných sprievodných opatrení

Príloha č. 6 B Správa realizovaných propagačných činností

Príloha č. 7 Hlásenie školy o spotrebe ovocia, zeleniny a výrobkov z nich/vykonaných činnostiach/zabezpečení informačného plagátu

Časť B: Školské mlieko

# Úvod

Program pomoci na poskytovanie ovocia, zeleniny a mlieka v školských zariadeniach (ďalej len „školský program“) pre deti a žiakov v školských zariadeniach (ďalej len „škola“) je súčasťou Spoločnej organizácie poľnohospodárskych trhov a je upravený právnymi aktmi Európskej únie (ďalej len „EÚ“):

* **nariadenie Európskeho parlamentu a Rady (EÚ) č. 1308/2013** zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES)   
  č. 1037/2001 a (ES) č. 1234/2007 (Ú. v. EÚ L 347, 20.12.2013) v platnom znení (ďalej len „nariadenie EP a Rady č. 1308/2013“),
* **nariadenie Rady (EÚ) č. 1370/2013** zo 16. decembra 2013, ktorým sa určujú opatrenia týkajúce sa stanovovania niektorých druhov pomoci a náhrad súvisiacich so spoločnou organizáciou trhov s poľnohospodárskymi výrobkami (Ú. v. EÚ L 346, 20.12.2013) v platnom znení (ďalej len „nariadenie Rady (EÚ) č. 1370/2013“),
* **delegované nariadenie Komisie (EÚ) 2017/40** z 3. novembra 2016, ktorým sa dopĺňa nariadenie Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia a zeleniny, banánov a mlieka vo vzdelávacích zariadeniach   
  a ktorým sa mení vykonávacie nariadenie Komisie (EÚ) č. 907/2014 (ďalej len „delegované nariadenie Komisie (EÚ) 2017/40“),
* **vykonávacie nariadenie Komisie (EÚ) 2017/39** z 3. novembra 2016 o pravidlách uplatňovania nariadenia Európskeho parlamentu a Rady (EÚ) č. 1308/2013 v súvislosti s pomocou Únie na dodávanie ovocia, zeleniny, banánov a mlieka vo vzdelávacích zariadeniach (ďalej len „vykonávacie nariadenie Komisie (EÚ) 2017/39“),

Uvedené nariadenia je možné nájsť na webovom sídle Úradného vestníka EÚ:

[**http://eur-lex.europa.eu/homepage.html?locale=sk**](%20http://eur-lex.europa.eu/homepage.html?locale=sk%20)

Okrem hore uvedených nariadení sa na realizáciu a administráciu podpory uplatňujú aj tieto právne predpisy SR:

* **zákon č. 280/2017 Z. z.** o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon č.280/2017 Z. z.“),
* **nariadenie vlády č. 189/2017 Z. z.** o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach v znení nariadenia vlády č. 221/2018 Z. z., ktorým sa mení a dopĺňa nariadenie vlády Slovenskej republiky č. 189/2017 Z. z. o poskytovaní pomoci na dodávanie a distribúciu mlieka, ovocia, zeleniny a výrobkov z nich pre deti a žiakov v školských zariadeniach (ďalej len „nariadenie č. 189/2017 Z. z. “),
* **zákon č. 152/1995 Z. z.** o potravinách v znení neskorších predpisov (ďalej len „zákon č. 152/1995 Z. z.“),
* **zákon č. 431/2002 Z. z.** o účtovníctve v znení neskorších predpisov (ďalej len „zákon č. 431/2002 Z. z.“),
* **zákon č. 222/2004 Z. z.** o dani z pridanej hodnoty v znení neskorších predpisov (ďalej len „zákon o DPH“),
* **zákon č.** **491/2001 Z. z.** o organizovaní trhu s vybranými poľnohospodárskymi výrobkami v znení neskorších predpisov (ďalej len „zákon č. 491/2001 Z. z.“),
* **zákon č. 523/2004 Z. z.** o rozpočtových pravidlách verejnej správy a o zmene a doplnení niektorých zákonov, v znení neskorších predpisov (ďalej len „zákon č. 523/2004 Z. z.“),
* **zákon č. 71/1967 Zb. o správnom konaní (správny poriadok)** v znení neskorších predpisov (ďalej len „správny poriadok“),
* **zákon č. 177/2018 Z. z.** o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii),
* **Stratégia Slovenskej republiky pre realizáciu školského programu na školské roky 2017/2018 – 2022-2023** (ďalej len „Národná stratégia SR pre školský program“).

# Definície a použité pojmy

**Cieľová skupina:** sú deti v materských školách alebo žiaci v základných školách, deti alebo žiaci so špeciálnymi výchovno-vzdelávacími potrebami a žiaci v stredných školách (ďalej len „žiak“) vo vekovej kategórii od 3 do 18 rokov.

**Realizačné obdobia dodávok:** I.obdobieod 1. septembra 2018 do 31. decembra 2018,

II. obdobie od 1. januára 2019 do 31. marca 2019,

III. obdobie od 1. apríla 2019 do 30. júna 2019.

**Zoznam druhov mlieka a mliečnych výrobkov, na ktorých dodávanie alebo distribúciu pre žiakov možno poskytnúť pomoc:** predstavuje vybrané druhy mlieka a mliečnych výrobkov, na ktoré sa vzťahuje finančná pomoc a sú v súlade s prílohou č. 1 nariadenia vlády SR č. 189/2017 Z. z..

**Frekvencia zabezpečovania mlieka a mliečnych výrobkov:** žiadateľ musí upraviť frekvenciu dodávok tak, aby bol schopný zabezpečiť zásobovanie **minimálne počas dvoch realizačných období**. V rámci financovania školského programu je distribúcia limitovaná nárokom **žiaka na jednu porciu mlieka alebo mliečneho výrobku na deň**. Veľkosť jednej porcie pre žiaka na deň pre každý výrobok je uvedený v tabuľke 1a a 1b.

Zároveň je žiadateľ povinný zabezpečovať realizáciu dodávok **pre všetky školy**, pre ktoré mu bola na zabezpečovanie pridelená maximálna výška pomoci, **najmenej počas jedného realizačného obdobia**.

**Finančná pomoc** (ďalej len „pomoc“): predstavuje mieru pomoci za dodané objemy mlieka a mliečnych výrobkov podľa prílohy č. 1 nariadenia vlády SR č. 189/2017 Z. z. Pomoc za sprievodné vzdelávacie opatrenia a propagáciu možno vyplatiť do výšky 80 % oprávnených nákladov bez DPH vynaložených na činnosti vymedzené projektom podľa [§ 4 ods. 3 písm. h)](https://www.slov-lex.sk/pravne-predpisy/SK/ZZ/2017/189/20170801#paragraf-4.odsek-3.pismeno-h) a i) nariadenia vlády SR č. 189/2017 Z. z..

Pomoc sa refunduje zo zdrojov EÚ a zo zdrojov trhovo-orientovaných výdavkov Ministerstva pôdohospodárstva a rozvoja vidieka Slovenskej republiky (ďalej len „MPRV SR“). V prípade dodávok mlieka a mliečnych výrobkov hradí školské zariadenie/žiak/rodič najvyššiu úhradu v zmysle prílohy č. 1 nariadenia vlády SR č. 189/2017 Z. z., **v prípade realizácie sprievodných vzdelávacích opatrení a propagácie 20 % hradí žiadateľ.**

Finančná pomoc zo zdrojov EÚ pre školský rok 2018/2019 bola schválená vo výške **990 350 EUR** pre program školské mlieko pre Slovenskú republiku Finančná pomoc z národných zdrojov bude známa zverejnením zákona o štátnom rozpočte v Zbierke zákonov.

**Oprávnené náklady:** pomoc na dodávanie a distribúciu mlieka a mliečnych výrobkov (bližšie v kapitole 5.1.), náklady na sprievodné vzdelávacie opatrenia (bližšie v kapitole 5.2.) a náklady na propagáciu školského programu (bližšie v kapitole 5.3.) podľa čl. 4 ods. 1 písm. a), b) a c) delegovaného nariadenia Komisie (EÚ) 2017/40.

Finančné prostriedky pridelené na propagáciu (IP, iné náklady na propagáciu) nepresiahnu 10 % z definitívnej pridelenej pomoci Únie pre SR.

Finančné prostriedky pridelené na sprievodné vzdelávacie opatrenia nepresiahnu 10 % z definitívnej pridelenej pomoci Únie pre SR.

V zmysle nariadenia vlády SR č. 189/2017 Z. z. a v súlade s Národnou stratégiou SR pre školský program oprávnené náklady nezahŕňajú náklady na nákup, lízing a prenájom zariadenia použitého na dodávku a distribúciu produktov a zároveň náklady na dopravu v rámci dodávok výrobkov školského programu sú zahrnuté do ceny daných výrobkov.

Podľa čl. 4 ods. 3 a 4 daň z pridanej hodnoty a výdavky súvisiace s nákladmi na zamestnancov **nie sú oprávnené** na pomoc Únie, pokiaľ sa tieto náklady na zamestnancov financujú z verejných finančných prostriedkov členského štátu.

# Schválenie žiadateľa o poskytovanie pomoci na zabezpečovanie činností v školskom programe pre školský rok 2018/2019 – 2022/2023

**Žiadateľ o zabezpečovanie dodávok mlieka a mliečnych výrobkov** (ďalej len „žiadateľ“): je osoba, ktorá má oprávnenie podnikať a zaoberá spracovaním mlieka a výrobou mliečnych výrobkov alebo ich distribúciou a ktorá vo vlastnom mene, alebo v zastúpení viacerých osôb zabezpečuje pre žiakov činnosti:

* dodávanie a distribúcia mlieka a mliečnych výrobkov podľa čl. 4 ods. 1 písm. a) a čl. 5 ods. 1. písm. a) delegovaného nariadenia Komisie (EÚ) 2017/40;
* sprievodné vzdelávacie opatrenia podľa čl. 4 ods. 1 písm. b) a čl. 5 ods. 1 písm. b) delegovaného nariadenia Komisie (EÚ) 2017/40;
* propagáciu školského programu podľa čl. 4 ods. 1 písm. c) a čl. 5 ods. 1 písm. d).

Pomoc na zabezpečovanie činností podľa § 1 písm. a) a b) nariadenia vlády SR č. 189/2017 Z. z. možno poskytnúť podnikateľovi. Pomoc na zabezpečovanie činností podľa § 1 písm. c) a d) nariadenia vlády SR č. 189/2017 Z. z. možno poskytnúť fyzickej osobe – podnikateľovi alebo právnickej osobe.

Žiadosť o poskytovanie pomoci na zabezpečovanie činností v školskom programe podľa § 1 nariadenia vlády SR č.189/2017 Z. z. a žiadosť o zmenu alebo o doplnenie tohto schválenia môže žiadateľ podať na platobnú agentúru do 31. marca roka, v ktorom začína školský rok na ktorého obdobie má byť poskytovanie pomoci na zabezpečovanie činností schválené.

***Schválený žiadateľ je oprávnený zabezpečovať dodávky mlieka a mliečnych výrobkov do škôl, sprievodné vzdelávacie opatrenia a propagáciu až po schválení žiadosti o poskytovanie pomoci na zabezpečovanie činností v školskom programe platobnou agentúrou a vydaním rozhodnutia o schválení žiadateľa na príslušný školský rok a jeho následnom nadobudnutí právoplatnosti.***

# Pridelenie maximálnej výšky pomoci pre školský rok 2018/2019

|  |  |
| --- | --- |
| **Oprávnený subjekt** | * žiadateľ, ktorému je schválené zabezpečovanie činností v školskom programe pre šk. rok 2018/2019 a ktorý bude zabezpečovať činnosti na základe zmluvy so školou |
| **Termín predkladania** | * **od 1. septembra 2018 do 30. septembra 2018**   (rozhoduje dátum poštovej pečiatky alebo pri osobnom doručení dátum prijatia žiadosti v podateľni platobnej agentúry)   * žiadosti podané po tomto termíne nebudú zo strany platobnej agentúry akceptované. |
| **Formulár pre žiadateľa o zabezpečovanie dodávok mlieka a mliečnych výrobkov** | * Príloha č. 1 k tejto príručke   Žiadosť o pridelenie maximálnej výšky pomoci |
| **Sprievodné doklady pre žiadateľa o zabezpečovanie dodávok mlieka a mliečnych výrobkov** | 1. kompletný zoznam škôl (aj **s uvedením kódu školy,** bližšie informácie na str. 35) s počtom žiakov, ktorí sú od začiatku šk. roka 2018/2019 prihlásení do školy a pre ktorých sa na základe zmluvy budú v príslušnom roku zabezpečovať dodávky mlieka a mliečnych výrobkov, IP, resp. sprievodné vzdelávacie opatrenia (*Príloha č.2*). Tento zoznam už nebude možné v priebehu školského roka rozšíriť a je potrebné ho zaslať v elektronickej podobe; 2. čestné vyhlásenie školy o počte jej zazmluvnených žiakov (*Príloha č. 3*) - originál alebo osvedčená kópia – **vyhlásenie musí byť vyplnené školou resp. zriaďovateľom školy**, **nie zariadením školského stravovania** (splnomocnenie školy resp. zriaďovateľa pre zariadenie školského stravovania v prípade realizácie programu cez jedáleň je súčasťou tohto čestného vyhlásenia). V čestnom vyhlásení školy zároveň škola potvrdí, ktoré činnosti bude žiadateľ na základe zmluvy v príslušnom školskom roku vykonávať a v prípade zabezpečovania informačného plagátu uvedie, ktorý žiadateľ ho zabezpečí; 3. v prípade záujmu o realizáciu sprievodných vzdelávacích opatrení je potrebné vyplniť projekt zabezpečovania predpokladaných sprievodných vzdelávacích opatrení *(Príloha č. 4A)*, ktorý obsahuje vymedzenie jednotlivých činností a rozpis predpokladaných nákladov: 4. v prípade záujmu o realizáciu propagácie programu (vrátane IP) je potrebné vyplniť projekt predpokladaných propagačných činností *(Príloha č. 4B)*, ktorý obsahuje vymedzenie jednotlivých činností a rozpis predpokladaných nákladov: |
| **Adresa predkladania** | * Pôdohospodárska platobná agentúra   Sekcia organizácie trhu a štátnej pomoci  Hraničná 12  815 26 Bratislava |

Každý žiadateľ je povinný mať platnú zmluvu so školou, pre ktorú bude vykonávať schválené činnosti. **Zmluvy nie je potrebné predkladať na platobnú agentúru so žiadosťou o max. výšku pomoci, žiadateľ si ich ponecháva fyzicky u seba, nakoľko budú predmetom kontroly na mieste.**

Ak schválený žiadateľ nepredloží kompletnú žiadosť o pridelenie maximálnej výšky pomoci spolu s prílohami, platobná agentúra bude požadovať doplnenie dokladov alebo údajov k žiadosti o pridelenie maximálnej výšky pomoci formou zaslania elektronickej „Výzvy na doplnenie žiadosti“ v lehote od 3 do 7 pracovných dní. V prípade, ak žiadateľ v stanovenej lehote doplnenie dokladov alebo údajov nevykoná, resp. nebudú úplné, platobná agentúra pristúpi k vydaniu rozhodnutia o prerušení správneho konania, v lehote 7 pracovných dní. Ak nebudú informácie alebo údaje doplnené v stanovenej lehote alebo nebudú úplné, platobná agentúra rozhodne o zastavení správneho konania.

V prípade nedodržania podmienok stanovených v školskom programe platobná agentúra  v zmysle čl. 7 delegovaného nariadenia Komisie (EÚ) 2017/40 pozastaví schválenie žiadateľa.

Platobná agentúra vykoná administratívne kontroly všetkých doručených žiadostí a príloh žiadostí, v prípade potreby vykoná aj kontrolu na mieste u žiadateľa. Na základe jej výsledku platobná agentúra žiadosť schváli alebo neschváli.

**Schválený žiadateľ zabezpečí realizáciu dodávok v súlade s pridelenou individuálnou maximálnou výškou pomoci a prispôsobí množstvá a frekvenciu dodávok mlieka a mliečnych výrobkov tak, aby zabezpečil dodávky najmenej počas 2 realizačných období.**

**Schválený žiadateľ zabezpečí realizáciu dodávok všetkým školám, pre ktoré mu bola pridelená maximálna výška pomoci, najmenej počas 1 realizačného obdobia.**

**V prípade záujmu o realizáciu sprievodných vzdelávacích opatrení žiadateľ predloží aj**:

a) projekt predpokladaných sprievodných vzdelávacích opatrení – *(Príloha č. 4 A)* – detailne opísaný vzhľadom na hlavnú aktivitu i čiastkové aktivity, predpokladaný počet zainteresovaných ľudí, časový harmonogram, počty aktivít, cieľ realizovanej aktivity a predpokladaný dopad jeho realizácie, cieľová skupina – veková kategória detí, ktorým je sprievodná činnosť určená, plánovaný počet zúčastnených detí a škôl, kde bude aktivita realizovaná, termín, špecifikácia konkrétnych nákladových položiek rozpočtu a stanovenie podielu osobných mzdových nákladov, nákladov na prepravu a ďalšie náklady vzhľadom na celkový rozpočet projektu;

b) v zozname škôl (*Príloha č. 2*), počty žiakov ktoré budú zapojené do aktivít;

c) preukázanie odbornej garancie edukačných materiálov, letákov so zdravotným tvrdením, ktoré budú distribuované do škôl rezortom zdravotníctva (Úradom verejného zdravotníctva SR alebo regionálnymi úradmi verejného zdravotníctva SR) v prípade potreby aj rezortom školstva. Predkladá sa so žiadosťou o pomoc.

Projekty na vykonávanie sprievodných vzdelávacích opatrení podliehajú administratívnej kontrole a následnému **posúdeniu, hodnoteniu a schváleniu pracovnou skupinou určenou pre školský program.**

**V prípade záujmu o realizáciu propagácie programu žiadateľ predloží aj**:

a) projekt predpokladaných propagačných činností – *(Príloha č. 4 B)* – s detailne opísanými aktivitami, ktoré sa priamo zameriavajú na informovanie širokej verejnosti o školskom programe (napr. IP podľa čl. 12 delegovaného nariadenia Komisie (EÚ) 2017/40, informačné kampane prostredníctvom rozhlasového a televízneho vysielania, elektronickej komunikácie, tlače, informačné stretnutia, konferencie, semináre venované informovaniu širokej verejnosti o šk. programe a informačné a propagačné materiály ako sú listy, letáky, brožúry a drobné predmety) časový harmonogram, špecifikácia konkrétnych nákladových položiek rozpočtu.

b) v zozname škôl (*Príloha č. 2*), počty plánovaných IP.

Projekty na vykonávanie propagačných činností podliehajú administratívnej kontrole a následnému **posúdeniu, hodnoteniu a schváleniu pracovnou skupinou určenou pre školský program.**

Platobná agentúra zverejní na svojom webovom sídle [www.apa.sk](http://www.apa.sk) do 31. augusta 2018 zoznam schválených žiadateľov a výzvu na predloženie žiadosti o pridelenie maximálnej výšky pomoci.

### Oprávnené školy a záväzky škôl

**Oprávnené školy**, ktoré majú záujem o zabezpečovanie dodávok mlieka a mliečnych výrobkov sú:

1. ***materské školy a základné školy*** zriadené podľa § 28 a 29 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov (ďalej len „školský zákon“);
2. ***materské školy a základné školy*** zriadené podľa siedmej časti školského zákona;
3. ***stredné školy*** zriadené podľa tretej časti tretieho oddielu školského zákona. (od 1. augusta 2019 nie sú stredné školy oprávnené na účasť v školskom programe)

V prípade, že sa škola resp. zriaďovateľ školy rozhodne realizovať dodávky mlieka a mliečnych výrobkov cez zariadenie školského stravovania, **splnomocní ho na jeden školský rok** na plnenie všetkých úloh, ktoré vyplývajú z realizácie školského programu. **Čestné vyhlásenie školy so zapracovaným splnomocnením pre zariadenie školského stravovania alebo osobitné splnomocnenie pre zariadenie školského stravovania schválený žiadateľ zašle platobnej agentúre spolu so žiadosťou o pridelenie maximálnej výšky pomoci.**

**Každá zásobovaná škola** vyplní a potvrdí pre každého žiadateľa čestné vyhlásenie školy na predpísanom tlačive (*Príloha č. 3*), v ktorom sa zaviaže, že:

1. sa zúčastní školského programu a uvedie činnosti, ktoré jej žiadateľ plánuje zabezpečovať podľa § 1 písm. a) až c) nariadenie vlády SR č. 189/2017 Z. z.;
2. ktorý žiadateľ jej bude zabezpečovať IP, v prípade že je škola zapojená do programu školského mlieka (aj v prípade, že je škola zapojená súčasne do školského ovocia a zeleniny a aj do školského mlieka);
3. bude viesť oddelenú evidenciu o dodávkach, spotrebe a úhradách za mlieko a mliečne výrobky, na ktoré sa vzťahuje pomoc;
4. nebude používať mlieko a mliečne výrobky na prípravu jedál;
5. je jej známe, že pri platbe žiakom/rodičom za mlieko a mliečne výrobky dodané v rámci tohto programu do škôl sa neprekročí najvyššia úhrada stanovená podľa prílohy č. 1 nariadenia vlády SR č. 189/2017 Z. z. platená žiakom/rodičom, ktorú v zastúpení vykoná škola;
6. zabezpečí, že mlieko a mliečne výrobky budú spĺňať predpísané požiadavky na kvalitu, bezpečnosť a nebudú vykazovať zjavné kvalitatívne nedostatky zapríčinené dlhodobým nevhodným skladovaním mlieka a mliečnych výrobkov;
7. že poskytne žiadateľovi informácie o prijatých a spotrebovaných množstvách mlieka a mliečnych výrobkov žiakmi;
8. písomne oznámi žiadateľovi každú zmenu údajov;
9. umožní vykonanie akejkoľvek kontroly oprávneným osobám v súvislosti   
   so správnym vykonávaním školského programu;
10. dodávky mlieka a mliečnych výrobkov schválené podľa zoznamu v rámci tohto programu bude odoberať len od jedného schváleného žiadateľa (ďalej ako aj „dodávateľ“) a poskytovať v súlade s týmto programom a nad rámec bežného stravovania;
11. že má pre príslušný školský rok uzatvorenú zmluvu len s jedným dodávateľom.

Škola uvedie vo všetkých formulároch (*Príloha č. 3, Príloha č. 7*) svoje jedinečné identifikačné číslo – kód školy. Všetky kódy sú uvedené na stránke Centra vedecko-technických informácií SR - <http://www.cvtisr.sk/cvti-sr-vedecka-kniznica/informacie-a-prognozy-skolstva/registre/vyber-skol-podla-kriterii.html?page_id=9331> (na stránke je potrebné zvoliť kritérium - **druh školy** a vo **voliteľných položkách** - zvoliť KÓD ŠKOLY a nakoniec **vytvoriť zoznam**). Ak má škola právnu subjektivitu, kód školy pozostáva z čísla 0+IČO, ak nemá právnu subjektivitu kód začína číslom 7.

**V zozname škôl pre príslušný školský rok je potrebné riadne vyplniť celú tabuľku vrátane adresy školy vo forme uvedenej v *prílohe č. 2* (zoznam škôl), v prípade nesplnenia tejto povinnosti platobná agentúra vráti žiadateľovi zoznam škôl na prepracovanie.**

*Pozn. V zmysle § 7 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) sú školy verejnými obstarávateľmi a pri zadávaní zákaziek sú povinné uplatňovať pravidlá a postupy ustanovené zákonom o verejnom obstarávaní a to bez ohľadu na zdroj finančných prostriedkov. Verejný obstarávateľ určuje postup zadávania zákazky podľa § 5 zákona o verejnom obstarávaní v závislosti od výšky predpokladanej hodnoty zákazky, odvodenej z podrobne vymedzeného predmetu zákazky, s prihliadnutím na zatriedenie verejného obstarávateľa a kategóriu zákazky. V prípade potravín, ktorých predpokladaná hodnota je nižšia ako 40 000 EUR, ide o zadávanie zákazky s nízkou hodnotou a verejný obstarávateľ pri jej zadávaní postupuje tak, aby vynaložené náklady na predmet zákazky boli primerané jeho kvalite a cene (§ 117). Do pozornosti dávame všeobecné metodické usmernenie č. 3-2017 „Zadávanie podlimitných zákaziek a zákaziek s nízkou hodnotou“, ktoré je zverejnené na webovom sídle Úradu pre verejné obstarávanie.*

Dodávky v rámci školského programu **nenahrádzajú stravovaciu jednotku. Do jednej školy zabezpečuje dotované mlieko a mliečne výrobky len jeden schválený žiadateľ.** Ak škola (resp. zriaďovateľ školy) už zmluvu uzatvorila, o tejto skutočnosti informuje ďalšieho žiadateľa.

**Ak sa mlieko a mliečne výrobky zmluvným žiakom distribuujú spolu s jedlami poskytovanými v zariadení školského stravovania, škola resp. splnomocnené zariadenie školského stravovania je povinné zverejniť informáciu o distribuovanom mlieku a mliečnych výrobkoch aj v jedálnom lístku, ako aj na mieste distribúcie.**

V prípade jedálneho lístku postačuje uviesť pri konkrétnych dávkach mlieka a mliečnych výrobkov v daný deň hviezdičku „ \* “ s dobre čitateľným odkazom v znení: **\*Mlieko a mliečne výrobky „Školského programu“ Európskej únie s finančnou pomocou Európskej únie.**

Miesto distribúcie(napr. výdajné okienko v školskej jedálni)je vhodné označiť formou laminovaného propagačného plagátu veľkosti - minimálne A4, písmo – min. 1 cm, ktorý obsahuje vetu: „**Výrobky „Školského programu“ Európskej únie s finančnou pomocou Európskej únie“.** Na plagáte musí byť zobrazený znak Európskej únie. V prípade distribúcie mliečnych výrobkov prostredníctvom predajných automatov musí byť automat označený informáciou o distribuovaných mliečnych výrobkoch (vzor *Príloha č. 8.)*

Po realizácii dodávok mlieka a mliečnych výrobkov za jednotlivé realizačné obdobia škola vyplní Hlásenie školy o spotrebe mlieka a mliečnych výrobkov/vykonaných sprievodných vzdelávacích opatrení/zabezpečení informačného plagátu (*Príloha č. 7)* a zašle ho svojmu dodávateľovi (žiadateľovi). Hlásenie školy predloží schválený žiadateľ k žiadosti o poskytnutie pomoci za každú zabezpečovanú školu zo svojho zoznamu.

# Oprávnené náklady a pomoc

Oprávnenými nákladmi v rámci školského programu (školské mlieko) sú:

* pomoc na dodávanie a distribúciu mlieka a mliečnych výrobkov,
* náklady na sprievodné vzdelávacie opatrenia,
* náklady na propagáciu programu vrátane informačných plagátov na školách.

Vyššie uvedené náklady nemožno financovať v rámci žiadnych iných schém, programov, opatrení ani operácií pomoci Únie.

Finančné prostriedky pridelené na jednotlivé činnosti rozhodnutím o max. výške pomoci nie je možné pri neúspešnom čerpaní presunúť na iné činnosti.

### 5.1. Pomoc na dodávanie a distribúciu mlieka a mliečnych výrobkov

Schváleným žiadateľom sa poskytuje pomoc:

* za dodávané mliečne výrobky - žiadateľ môže od školy alebo od jej zmluvného žiaka žiadať úhradu najviac vo výške v tabuľke č. 1, ktorá zahŕňa aj daň z pridanej hodnoty,
* za činnosti - ktoré možno vyplatiť len za dodávanie mliečnych výrobkov, ktoré boli spotrebované počas toho istého obdobia v ktorom boli dodané.

Zoznam druhov mlieka a mliečnych výrobkov (Tabuľka č. 1a a 1b), na ktoré sa poskytuje pomoc, maximálna veľkosť jednej porcie mlieka a mliečnych výrobkov pre jedného žiaka na deň, pomoc na zabezpečovanie činností a najvyššia úhrada ktorú možno žiadať od školy alebo od zmluvného žiaka v školskom roku 2018/2019:

***Tabuľka č. 1a***

|  |  |  |  |  |  |  |
| --- | --- | --- | --- | --- | --- | --- |
| P. č. | Názov výrobku | Označenie výrobku | Druh a veľkosť balenia | Maximálna veľkosť jednej porcie pre zmluvného žiaka na deň | Pomoc na zabezpečovanie činností podľa § 1 písm. a) v eurách/balenie alebo v eurách/kg bez dane | Najvyššia úhrada v eurách/balenie alebo v eurách/kg, ktorú možno žiadať od školy alebo od zmluvného žiaka |
| 1. | \*\*plnotučné mlieko neochutené, ultravysokotepelne ohriate (UHT) | A | kartón 1 l | 250 ml | 0,80 | 0,08 |
| 2. | \*\*plnotučné mlieko neochutené, pasterizované alebo vysokopasterizované | A | kartón/  vrecko/ fľaša 1 l | 250 ml | 0,80 | 0,08 |
| 3. | \*\*plnotučné mlieko neochutené s vitamínmi, ultravysokotepelne ohriate (UHT) | A | kartón 1 l | 250 ml | 1,04 | 0,11 |
| 4. | \*\*polotučné mlieko neochutené, ultravysokotepelne  ohriate (UHT) | A | kartón/fľaša 1 l | 250 ml | 0,66 | 0,07 |
| 5. | \*\*polotučné mlieko neochutené, pasterizované alebo vysokopasterizované | A | kartón/  vrecko/ fľaša 1 l | 250 ml | 0,67 | 0,07 |
| 6. | \*\*polotučné mlieko neochutené s vitamínmi, ultravysokotepelne ohriate (UHT) | A | kartón 1 l | 250 ml | 0,93 | 0,10 |
| 7. | \*\*polotučné mlieko bezlaktózové, ultravysokotepelne ohriate (UHT) | A | kartón 1 l | 250 ml | 0,94 | 0,19 |
| 8. | \*\*polotučné mlieko bezlaktózové, ultravysokotepelne ohriate (UHT) | A | kartón  250 ml | 250 ml | 0,30 | 0,06 |
| 9. | \*\*polotučné mlieko neochutené s vitamínmi, ultravysokotepelne ohriate (UHT) | A | kartón  250 ml | 250 ml | 0,34 | 0,04 |
| 10. | \*\*polotučné mlieko neochutené s vitamínmi, ultravysokotepelne ohriate (UHT) | A | téglik 200 ml | 200 ml | 0,29 | 0,03 |
| 11. | \*\*polotučné mlieko neochutené, ultravysokotepelne ohriate (UHT) | A | kartón  250 ml | 250 ml | 0,33 | 0,04 |
| 12. | \*\*polotučné mlieko neochutené, ultravysokotepelne ohriate (UHT) | A | téglik 200 ml | 200 ml | 0,26 | 0,03 |
| 13. | \*\*polotučné mlieko neochutené, pasterizované alebo vysokopasterizované | A | téglik 250 g | 250 g | 0,36 | 0,04 |
| 14. | \*\*zakysané mlieko | B | téglik 200 ml | 200 ml | 0,26 | 0,06 |
| 15. | \*\*zakysané mlieko | B | téglik 200 g | 200 g | 0,26 | 0,06 |
| 16. | \*\*zakysané mlieko | B | téglik 250 g | 250 g | 0,31 | 0,07 |
| 17. | \*\*acidofilné mlieko | B | téglik 230 ml | 230 ml | 0,36 | 0,08 |
| 18. | \*\*acidofilné mlieko | B | téglik 200 g | 200 g | 0,26 | 0,06 |
| 19. | \*\*acidofilné mlieko | B | téglik 250 g | 250 g | 0,31 | 0,07 |
| 20. | \*\*jogurt biely | B | téglik 125 g | 125 g | 0,27 | 0,06 |
| 21. | \*\*jogurt biely | B | téglik 135 g | 135 g | 0,30 | 0,06 |
| 22. | \*\*jogurt biely | B | téglik 145 g | 145 g | 0,31 | 0,07 |
| 23. | \*\*jogurt biely | B | téglik 150 g | 150 g | 0,29 | 0,06 |
| 24. | \*\*jogurt biely nízkotučný | B | téglik 150 g | 150 g | 0,27 | 0,06 |
| 25. | \*\*tvarohový dezert | B | téglik 80 g | 80 g | 0,44 | 0,09 |
| 26. | \*\*tvaroh hrudkovitý | B | fólia 200 g | 85 g | 0,77 | 0,16 |
| 27. | \*\*tvaroh hrudkovitý | B | téglik, fólia 250 g | 85 g | 0,96 | 0,20 |
| 28. | \*tvaroh hrudkovitý | B | fólia, vedro 1 000 – 5 000 g | 85 g | 3,09 | 0,62 |
| 29. | \*\*tvaroh termizovaný | B | téglik 250 g | 85 g | 0,87 | 0,18 |
| 30. | \*\*tvaroh jemný hrudkovitý bezlaktózový | B | téglik 180 g | 85 g | 0,95 | 0,20 |
| 31. | \*\*mäkký čerstvý nízkotučný syr | B | téglik 180 g | 85 g | 0,61 | 0,13 |
| 32. | \*polomäkký nezrejúci parený neúdený syr | B | fólia 800 –  1 700 g | 30 g | 6,93 | 1,39 |
| 33. | \*polotvrdý zrejúci stredne tučný syr 30 % | B | fólia 1 000 –  2 800 g | 30 g | 5,00 | 1,00 |
| 34. | \*polotvrdý zrejúci plnotučný syr 45 % | B | fólia 1 000 – 2 800 g | 30 g | 5,57 | 1,12 |
| 35. | \*\*polotvrdý zrejúci plnotučný syr 45 %, plátky | B | tácka 100 g | 30 g | 0,67 | 0,14 |
| 36. | \*\*polotvrdý zrejúci plnotučný syr 45 %, plátky | B | fólia 30 g | 30 g | 0,17 | 0,04 |

Vysvetlivky:

\* Pomoc na zabezpečovanie činností podľa § 1 písm. a) a najvyššia úhrada, ktorú možno žiadať od školy alebo od zmluvného žiaka, sú ustanovené za 1 kg výrobku.

\*\* Pomoc na zabezpečovanie činností podľa § 1 písm. a) a najvyššia úhrada, ktorú možno žiadať od školy alebo od zmluvného žiaka, sú ustanovené za jedno balenie.

***Tabuľka č. 1b***

|  |  |  |  |  |  |  |
| --- | --- | --- | --- | --- | --- | --- |
| P. č. | Názov výrobku | Označenie výrobku | Druh a veľkosť balenia | Maximálna veľkosť jednej porcie pre zmluvného žiaka na deň | Pomoc na zabezpečovanie činností podľa § 1 písm. a) v eurách/balenie bez dane | Najvyššia úhrada v eurách/balenie, ktorú možno žiadať od školy alebo od zmluvného žiaka |
| 1. | polotučné mlieko ochutené s vitamínmi, ultravysokotepelne ohriate (UHT) | C | kartón 1l | 250 ml | 0,25 | 0,75 |
| 2. | polotučné mlieko ochutené, ultravysokotepelne ohriate (UHT) | C | kartón 250 ml | 250 ml | 0,06 | 0,38 |
| 3. | polotučné mlieko ochutené s vitamínmi. ultravysokotepelne ohriate (UHT) | C | téglik 200 ml | 200 ml | 0,05 | 0,30 |
| 4. | acidofilné mlieko ochutené | C | téglik 250 g | 250 g | 0,06 | 0,32 |
| 5. | jogurt ochutený | D | téglik 125 g | 125 g | 0,02 | 0,29 |
| 6. | jogurt ochutený | D | téglik 135 g | 135 g | 0,02 | 0,31 |
| 7. | jogurt ochutený | D | téglik 145 g | 145 g | 0,02 | 0,33 |
| 8. | jogurt ochutený | D | téglik 150 g | 150 g | 0,03 | 0,33 |
| 9. | jogurt ochutený | D | téglik 150 ml | 150 ml | 0,03 | 0,34 |

**Vysvetlivky k označeniu výrobkov uvedených v tabuľke 1a a 1b**

|  |  |  |
| --- | --- | --- |
| Označenie výrobku | Ustanovenie nariadenia  (EÚ) č. 1308/2013 v platnom znení | Opis výrobku podľa nariadenia (EÚ)  č. 1308/2013 v platnom znení |
| A | čl. 23 ods. 3 písm. b) | konzumné mlieko a jeho bezlaktózové variácie |
| B | čl. 23 ods. 4 písm. b) | syr, tvaroh, jogurt a iné fermentované alebo acidofilné mliečne výrobky bez pridaných ochucujúcich látok, ovocia, orechov alebo kakaa |
| C | príloha V kategória I | fermentované mliečne výrobky neobsahujúce ovocnú šťavu, prírodne ochutené  fermentované mliečne výrobky obsahujúce ovocnú šťavu, prírodne ochutené alebo neochutené  mliečne nápoje obsahujúce kakao, ovocnú šťavu alebo prírodne ochutené |
| D | príloha V kategória II | fermentované alebo nefermentované mliečne výrobky obsahujúce ovocie, prírodne ochutené alebo neochutené |

**Kritériá pre mlieko a mliečne výrobky podľa Národnej stratégie SR pre školský program:**

* výrobky sú **bez pridaného tuku**, pridanej **soli** (okrem syrov, množstvo pridanej soli nepresiahne 25 000 mg/kg), **sladidiel** a **zvýrazňovačov vôní a chutí** E620 a E650,
* **obsah pridaného cukru** v mliečnych výrobkoch uvedených v tabuľke 1b **nesmie presiahnuť 7%.**

*V priebehu školských rokov sa v zmysle odporúčaní Svetovej zdravotníckej organizácie, Európskej komisie, vnútroštátnych strategických materiálov (napr. Akčný plán prevencie obezity na roky 2015-2025) a ďalších vedeckých poznatkov bude progresívne znižovať maximálny obsah pridaného cukru v mliečnych výrobkoch:*

*Školské roky 2017/18 – 2018/19: ≤ 7%*

*Školské roky 2019/20 – 2020/21: ≤ 6%*

*Školské roky 2021/22 – 2022/23: ≤ 5%*

* mliečne výrobky s označením C: obsah mliečnej zložky **nesmie byť nižší ako 90 % hmotnosti výrobku,**
* mliečne výrobky s označením D: obsah mliečnej zložky **nesmie byť nižší ako 75 % hmotnosti výrobku.**

**V prípade dodávok nepovolených produktov, zistených kontrolou na mieste, nebude za tieto produkty žiadateľovi priznaná pomoc.**

**Pri zabezpečovaní dodávok mliečnych výrobkov nemožno s mliečnym výrobkom dodávať alebo distribuovať inú potravinu v samostatnom balení alebo v balení spojenom s balením tohto mliečneho výrobku.**

**Ak škola alebo zmluvný žiak zaplatil za dodávanie alebo distribúciu mliečnych výrobkov uchádzačovi počas obdobia úhradu prevyšujúcu výšku najvyššej úhrady, celková výška pomoci, ktorá sa uchádzačovi poskytne za dodávanie alebo distribúciu mliečnych výrobkov počas obdobia sa zníži o rozdiel medzi úhradou zaplatenou školou alebo úhradou zaplatenou zmluvným žiakom a najvyššou úhradou podľa § 5 ods. 12 NV č. 189**

**Rozdiel je žiadateľ povinný vrátiť škole alebo zmluvnému žiakovi do 30 dní odo dňa právoplatnosti rozhodnutia platobnej agentúry o vyplatení pomoci, ktorým platobná agentúra žiadateľovi pomoc znížila.**

**Ak najvyššia úhrada, ktorú možno žiadať od školy alebo od jej zmluvného žiaka za dodávanie alebo distribúciu mliečneho výrobku zmluvným žiakom, nedosahuje výšku dane, ktorej základom je pomoc, ktorú možno vyplatiť za jeho dodávanie alebo distribúciu zmluvným žiakom, žiadateľ môže od školy alebo od jej zmluvného žiaka žiadať úhradu najviac vo výške dane, ktorej základom je pomoc, ktorú možno vyplatiť za dodávanie alebo distribúciu tohto mliečneho výrobku zmluvným žiakom.**

Žiadateľovi sa vyplatí finančná pomoc na základe miery pomoci na zabezpečovanie činností podľa § 1 písm. a) v eurách/balenie alebo v eurách/kg bez dane podľa prílohy č. 1 nariadenia vlády SR č. 189/2017 Z. z.:

**Pri výpočte pomoci na dodávky mlieka a mliečnych výrobkov sa vychádza z prílohy č. 1 nariadenia vlády SR č. 189/2017 Z. z.**

DPH podľa čl. 4 ods. 3 delegovaného nariadenia Komisie (EÚ) 2017/40 nie je oprávnená na pomoc Únie. Preto musí náklady na platbu DPH v prípade činností podľa § 1 písm. a) nariadenia vlády SR č. 189/2017 Z. z. v konečnom dôsledku uhradiť zapojený žiak. DPH z predajnej ceny výrobkov je zahrnutá v najvyššej úhrade, ktorú možno žiadať od zapojenej školy alebo od zapojeného žiaka a ktorej výška je uvedená v prílohe č. 1 nariadenia vlády SR. č. 189/2017 Z. z. V prípade mliečnych výrobkov uvedených v tabuľkách A a B prílohy č. 1 nariadenia vlády SR č. 189/2017 Z. z. je najvyššia úhrada platená žiakom o niečo vyššia ako DPH z predajnej ceny výrobkov. V tabuľke B prílohy č. 1 nariadenia vlády SR č. Z. z. sú uvedené mliečne výrobky spadajúce od kategórie uvedené v prílohe V k nariadeniu (EÚ) č. 1308/2013 v znení uplatňovanom od 01.08.2017, na dodávanie alebo distribúciu žiakom ktorých možno poskytnúť pomoc len na ich mliečnu zložku, ktorá podľa čl. 5 ods. 3 nariadenia Rady (EÚ) č. 1370/2013 v znení uplatňovanom od 01.08.2017 nesmie prekročiť 27 EUR/100 kg. Z uvedeného dôvodu je aj najvyššia predajná cena mliečnych výrobkov uvedených v tabuľke B prílohy č. 1 nariadenia vlády SR č. 189/2017 Z. z., za ktorú možno vyplatiť pomoc, určená zo sumy rovnej alebo menšej ako 27 EUR na 100 kg mliečnej zložky, čo znamená, že ani v prípade úplného financovania tejto pomoci z prostriedkov Únie by nedošlo k prekročeniu uvedeného limitu.

**Príklady výpočtu pomoci:**

1) Žiadateľ dodal 100 balení plnotučného mlieka neochuteného (UHT) (kartón 1 l) (príloha č. 1 tabuľka A nariadenia vlády SR č. 189/2017 Z. z., položka č. 1) za 9,00 EUR, ktoré mu zaplatila škola/zmluvný žiak. Najvyššia úhrada zmluvného žiaka je však podľa prílohy č. 1 tabuľky A len 0,08 EUR za balenie, teda 8 EUR za 100 balení. Keďže tento žiadateľ prekročil najvyššiu úhradu účtovanú zmluvnému žiakovi za 100 balení uvedeného výrobku o 1,00 EUR, poskytne sa mu pomoc v krátenej výške, a to 0,80 EUR \* 100 – 1,00 EUR = 79,00 EUR za 100 balení.

**Žiadateľovi sa vyplatí suma pomoci vo výške 79,00 €.**

2) Žiadateľ dodal 100 balení plnotučného mlieka neochuteného (UHT) (kartón 1 l) (príloha č. 1 tabuľka A nariadenia vlády SR č. 189/2017 Z. z., položka č. 1) za 8,00 EUR, ktoré mu zaplatila škola/zmluvný žiak. Najvyššia úhrada zmluvného žiaka je však podľa prílohy č. 1 tabuľky A až 0,08 EUR za balenie, resp. 8,00 EUR za 100 balení, takže je zrejmé, že uchádzač najvyššiu úhradu zmluvného žiaka neprekročil. Keďže výška DPH z miery pomoci 0,80 EUR za balenie je 0,08 EUR, resp. 8,00 EUR za 100 balení, je zrejmé, že žiadateľ škole/zmluvnému žiakovi výrobok predal za cenu rovnú alebo prevyšujúcu DPH z miery pomoci. To znamená, že sa mu pomoc krátiť nebude a dostane ju vo výške 0,80 EUR za balenie, resp. 80,00 EUR za 100 balení.

**Žiadateľovi sa vyplatí suma pomoci vo výške 80,00 €.**

**3)** Žiadateľ dodal 100 balení plnotučného mlieka neochuteného (UHT) (kartón 1 l) (príloha č. 1 tabuľka A nariadenia vlády SR č. 189/2017 Z. z., položka č. 1) za 7,00 EUR, ktoré mu zaplatila škola/zmluvný žiak. Najvyššia úhrada zmluvného žiaka je však podľa prílohy č. 1 tabuľky A až 0,08 EUR za porciu, resp. 8 EUR za 100 balení, takže je zrejmé, že žiadateľ najvyššiu úhradu zmluvného žiaka neprekročil. Keďže výška DPH z miery pomoci 0,80 EUR za balenie je 0,08 EUR, resp. 8 EUR za 100 balení, je zrejmé, že žiadateľ škole/zmluvnému žiakovi výrobok predal za nižšiu cenu, ako je výška DPH z miery pomoci. Keďže žiak zaplatil 0,07 EUR za balenie mlieka, čo predstavuje 10 % DPH z miery pomoci, miera pomoci teda predstavuje 0,70 EUR/balenie mlieka (0,70\*100=70,00).

**Žiadateľovi sa vyplatí suma pomoci vo výške 70,00 €.**

**Krátenie pomoci môže nastať v prípade ak:**

a) úhrada od žiaka je vyššia ako maximálna úhrada uvedená v prílohe 1 nariadenia vlády SR č. 221/2018 Z. z. (príklad č. 1)

b) úhrada od žiaka je nižšia ako DPH z miery pomoci uvedenej v prílohe 1 nariadenia vlády SR   
č. 221/2018 Z. z. (príklad č. 3)

### 5.2. Náklady na sprievodné vzdelávacie opatrenia

Podľa § 1 ods. 1 c) nariadenia vlády SR č. 189/2017 Z. z. sprievodné vzdelávacie opatrenia predstavujú opatrenia v rámci programu pomoci na podporu dodávania alebo distribúcie mlieka a mliečnych výrobkov pre žiakov v materských školách, základných školách, pre deti a žiakov so špeciálnymi výchovno-vzdelávacími potrebami v školách podľa osobitného predpisu  
a pre žiakov na stredných školách. Tieto opatrenia predstavujú:

1. Ochutnávku mliečnych výrobkov;
2. Exkurziu do chovu hospodárskych zvierat, v ktorom sa produkuje mlieko alebo  
   do podniku, v ktorom sa vykonáva spracovanie mlieka
3. Vzdelávaciu aktivitu súvisiacu s cieľmi školského programu;
4. Súťaž propagujúcu spotrebu mliečnych výrobkov.

V súlade s Národnou stratégiou SR pre školský program sú cieľmi a obsahom vzdelávacích opatrení:

|  |  |  |
| --- | --- | --- |
| **Názov** | **Cieľ** | **Obsah** |
| Exkurzie a návštevy poľnohospodárskych podnikov, mliekarní, vrátane podnikových predajní a pod. | Vytváranie pozitívneho vzťahu detí k poľnohospodárstvu, nadobúdanie vedomostí o výrobe a spracovaní mlieka, nadobúdanie vedomostí o prospešnosti výrobkov školského programu pre zdravie. | Návštevy, exkurzie spojené so súťažami,  s organizovaním ochutnávok mlieka a mliečnych výrobkov; zoznámenie sa detí s pôvodom mlieka (chov dojníc a získavanie mlieka, spracovanie mlieka a pod.); zatraktívnenie poľnohospodárskej výroby pre deti, výchova k ochrane životného prostredia. |
| Informačné semináre/prednášky, výstavy o zdravej výžive pre vytvorenie zdravých stravovacích návykov a o boji proti plytvaniu jedlom. | Vytváranie zdravých stravovacích návykov a zameranie pozornosti žiakov na problém s plytvaním jedla. | Informačné semináre/prednášky, výstavy o zdravej výžive spojené s ochutnávkou mlieka a mliečnych výrobkov (ochutnávky, súťaže).  Informačné semináre a prednášky na tému plytvania potravinami.  Hry (didaktické) so zameraním na pozitívny vplyv mlieka a mliečnych výrobkov, na správnu výživu a význam ich konzumácie pre predchádzanie chorobám. |
| Poskytovanie propagačných a edukačných materiálov o mlieku a mliečnych výrobkoch. | Vytváranie zdravých stravovacích návykov.  Úzka spolupráca s rodičmi detí, možnosť zapojenia širokej verejnosti. | Informačné, propagačné a edukačné materiály o zdravej výžive a nutričných vlastnostiach mlieka a mliečnych výrobkov; vytváranie zdravých stravovacích návykov (skladba dennej stravy, recepty a pod.), propagačné materiály zamerané na znižovanie plytvania potravinami. |

Oprávnenými nákladmi pri realizácii sprievodných opatrení sú:

* **náklady na organizovanie ochutnávok**, **návštev poľnohospodárskych podnikov**, farmárskych trhov, organizovanie a vykonávanie aktivít zameraných na to, aby si deti vytvorili kontakt s poľnohospodárstvom:
* náklady spojené s nákupom vstupeniek a s prepravou žiakov a učiteľov na miesto konania aktivity, náklady na prepravu iných osôb (rodičov) a vstupenky sú oprávnené, ak počet týchto osôb neprevyšuje 10 % počtu žiakov a učiteľov,
* náklady na množstvá skonzumovaného mlieka a mliečnych výrobkov v súlade s druhmi v prílohe č. 1 nariadenia vlády SR č. 189/2017 Z. z., ktoré boli predmetom ochutnávky (iné občerstvenie nebude považované za oprávnený náklad);
* výroba edukačných materiálov, metodických pomôcok o získavaní mlieka a výrobe mliečnych výrobkov a ich zverejnenie v printových médiách, rádiách a v televízii. Edukačné materiály musia byť garantované rezortom zdravotníctva (Úrad verejného zdravotníctva SR alebo regionálne úrady verejného zdravotníctva v SR) v prípade potreby aj rezortom školstva;

Zabezpečenie sprievodcu (pedagogického pracovníka, ktorý sprevádza deti), odmena pre vlastníka (farmy, mliekarne, atď.) **nie je oprávneným nákladom**;

* **náklady na opatrenia zamerané na vzdelávanie detí** v oblasti poľnohospodárstva, zdravých stravovacích návykov a otázok týkajúcich sa životného prostredia súvisiacich s výrobou a spotrebou mlieka a mliečnych produktov:
* nákup mlieka a mliečnych produktov uvedených v tabuľke 1a a 1b na prípravu jedál z mlieka a mliečnych produktov – ukážky prípravy zdravých jedál;
* výroba edukačných materiálov o význame konzumácie mlieka a mliečnych produktov s ohľadom na zdravie detí a ich zverejnenie v printových médiách, rádiách a v televízii. Edukačné materiály musia byť garantované rezortom zdravotníctva (Úrad verejného zdravotníctva SR alebo regionálne úrady verejného zdravotníctva v SR) v prípade potreby aj rezortom školstva.

Náklady na zabezpečenie odborníka na zdravú výživu **nie sú oprávnené** na pomoc Únie, pokiaľ sa financujú z verejných finančných prostriedkov členského štátu.

* náklady na odborné semináre pre zamestnancov školstva, pre učiteľov zamerané na podporu konzumácie mlieka a mliečnych produktov u detí (**neoprávnené sú náklady** na platy učiteľov, pokiaľ nie sú zabezpečené externou firmou);
* náklady na didaktické pomôcky, príručky, DVD, plagáty - materiály so zdravotným tvrdením musia byť garantované rezortom zdravotníctva (Úrad verejného zdravotníctva SR alebo regionálne úrady verejného zdravotníctva v SR), v prípade materiálov, ktoré sa týkajú poľnohospodárskej tematiky odborníkom na poľnohospodárstvo;

Edukačné materiály musia byť garantované rezortom zdravotníctva (Úrad verejného zdravotníctva SR, alebo regionálne úrady verejného zdravotníctva v SR) v prípade potreby aj rezortom školstva. Odsúhlasenie výživových tvrdení v spolupráci s Úradom verejného zdravotníctva sprostredkováva platobná agentúra prostredníctvom mailovej komunikácie. Pre schválenie edukačných materiálov je potrebné mailom zaslať požiadavku s grafickým návrhom materiálu a s uvedením zdroja / citácie, odkiaľ boli tvrdenia čerpané, na adresy uvedené v kontaktoch (kapitola 10). Vzhľadom na to, že ide o spoluprácu s treťou stranou je nutné počítať s lehotou na vybavenie do 30 dní.

* **náklady spojené s organizovaním súťaží**:
* drobné odmeny, výhry napr. peračníky, pastelky, samolepky, žonglovacie lopty, pexeso, rozvrhy hodín, kalendáre, lopty (za neoprávnené náklady na výhry sa považujú náklady na elektronické zariadenia - mobilné telefóny, tablety a pod.);

Je nevyhnutné, aby sa v rámci nástrojov a vzdelávacích materiálov využívaných pri sprievodných opatreniach **zobrazovala európska vlajka** a uvádzala sa **zmienka o „školskom programe“ a ak sa to nevylučuje vzhľadom na objem materiálov a nástrojov, aj zmienka o finančnej podpore Únie.**

Schválený **žiadateľ je povinný oznámiť platobnej agentúre najmenej 3 pracovné dni pred začatím** realizácie sprievodných opatrení **termín vykonania opatrenia,** z dôvodu zabezpečenia výkonu kontroly na mieste počas realizácie tejto činnosti.

Z nákladov na sprievodné opatrenia je možné preplatiť 80 % oprávnených nákladov bez dane vynaložených na činnosti vymedzené projektom, ktorý bol schválený platobnou agentúrou a 20 % hradí samotný žiadateľ

Náklady na sprievodné opatrenia je možné uhradiť schválenému uchádzačovi len raz a to za obdobie príslušného školského roka (2018/2019). V prípade žiadateľa o pomoc, ktorý zabezpečuje dodávky mlieka a mliečnych výrobkov do škôl, predloží faktúru/y a ostatné sprievodné doklady podľa kapitoly 6. za vykonané sprievodné vzdelávacie opatrenia spolu so žiadosťou o poskytnutie pomoci na konci posledného realizačného obdobia, v ktorom už ukončí dodávky mlieka a mliečnych výrobkov ako aj sprievodné opatrenia. V prípade žiadateľa, ktorý je schválený len na zabezpečovanie sprievodných vzdelávacích opatrení, predloží tento žiadosť o pomoc spolu so sprievodnými dokladmi (uvedenými v kapitole 6.) až po oznámení o ukončení sprievodných vzdelávacích opatrení, najneskôr do 31. júla. 2019

Všetky zakúpené materiály a prenajaté vybavenie v rámci sprievodných opatrení musia byť použité výhradne na účely školského programu.

**Platobná agentúra bude požadovať od schválených žiadateľov informáciu o vykonaných sprievodných opatreniach pre deti a žiakov aj v prípade neuplatnenia nároku na podporu, potreby spracovania monitoringu a hodnotenia do výročných správ (tzv. odpočet sprievodných opatrení).**

### 5.3. Náklady na propagáciu vrátane informačných plagátov na školách

Schváleným žiadateľom sa pomoc z finančných zdrojov EÚ poskytuje v rámci propagácie programu v školskom roku 2018/2019 na:

* **informačný plagát (IP)** – podľa § 5 ods. 6 nariadenia vlády SR č. 221/2018 Z. z. je škola povinná zabezpečiť zverejnenie informačného plagátu, ktorý je jej povinný podľa § 5 ods. 5 zabezpečiť žiadateľ. Vzhľadom na to, že do jednej školy môže dodávky zabezpečovať žiadateľ, ktorý dodáva školské mlieko a aj žiadateľ, ktorý dodáva školské mlieko a mliečne výrobky, škola je povinná v prípade záujmu o IP uviesť v čestnom vyhlásení školy (*Príloha č. 3*) názov žiadateľa, ktorý jej IP zabezpečí a zároveň je žiadateľ v prípade zabezpečovania plagátu pre danú školu povinný uviesť túto skutočnosť v zozname škôl, kde vyznačí pre ktorú školu bude plagát zabezpečovať.

Podľa vykonávacieho nariadenia Komisie (EÚ) 2017/39 členské štáty môžu naďalej využívať existujúce zásoby plagátov pripravených v súlade s  nariadením Komisie (ES) č. 657/2008. Inak je dodávateľ povinný potrebu nového informačného plagátu v už zapojených školách riadne odôvodniť, lebo požiadavky na preplatenie IP nebudú akceptované. IP sa umiestni na jasne viditeľnom a čitateľnom mieste pri hlavnom vchode do školy, ktoré sa zúčastňuje školského programu.

Vyhotovenie a znenie nového informačného plagátu musí byť v súlade s prílohou delegovaného nariadenia Komisie (EÚ) 2017/40 (veľkosť plagátu - minimálne A3, písmo – min. 1 cm, názov – **„Školský program“ Európskej únie** a aspoň takéto znenie - **Naša škola [druh vzdelávacieho zariadenia (napr. materská škola/základná škola) XY sa zúčastňuje na „Školskom programe“ Európskej únie s finančnou podporu Európskej únie**.

Na plagáte musí byť zobrazený znak Európskej únie.

* **iné náklady na propagáciu** – náklady na informačné kampane prostredníctvom rozhlasového a televízneho vysielania, elektronickej komunikácie, tlače a podobných komunikačných prostriedkov; náklady na informačné stretnutia, konferencie, semináre a pracovné semináre venované informovaniu širokej verejnosti o programe; náklady na informačné a propagačné materiály, ako sú listy, letáky, brožúry, drobné predmety v súlade s čl. 4 ods. 1 c) ii) až iv) delegovaného nariadenia Komisie (EÚ) 2017/40 - náklady na komunikáciu financované podľa tohto programu **nesmú byť financované z iných zdrojov pomoci EÚ** - napr. prostredníctvom všeobecnej propagácie;

**Z nákladov na IP a propagáciu je možné preplatiť 80 % oprávnených nákladov bez dane vynaložených na činnosti vymedzené projektom, ktorý bol schválený platobnou agentúrou a 20 % hradí samotný žiadateľ o pomoc.**

Je nevyhnutné, aby sa v rámci komunikačných prostriedkov a propagačných opatrení (IP, iné náklady na propagáciu), **zobrazovala európska vlajka** a uvádzala **zmienka o „školskom programe“ a ak sa to nevylučuje vzhľadom na objem materiálov a nástrojov, aj zmienka o finančnej podpore Únie.**

Náklady na IP a propagáciu je možné uhradiť schválenému žiadateľovi len raz a to za obdobie príslušného školského roka (2018/2019). V prípade žiadateľa o pomoc, ktorý zabezpečuje dodávky mlieka a mliečnych výrobkov do škôl, predloží tento faktúru/y a ostatné sprievodné doklady podľa kapitoly 6. za IP resp. inú propagáciu spolu so žiadosťou o poskytnutie pomoci na konci posledného realizačného obdobia, v ktorom už ukončí dodávky mlieka a mliečnych výrobkov a aj propagačné činnosti. V prípade žiadateľa, ktorý je schválený len na zabezpečovanie informačného plagátu resp. inej propagácie, predloží tento žiadosť o pomoc spolu so sprievodnými dokladmi (uvedenými v kapitole 6.) až po oznámení o ukončení propagačných činností, najneskôr do 31. júla 2019.

Schválený **žiadateľ je povinný oznámiť platobnej agentúre najmenej 3 pracovné dni   
pred začatím** realizácie propagačných činností **termín ich vykonania,** z dôvodu zabezpečenia výkonu kontroly na mieste počas realizácie týchto činností.

**To neplatí, ak ide o zabezpečovanie informačného plagátu.**

# Poskytnutie finančnej pomoci

|  |  |
| --- | --- |
| **Oprávnený subjekt** | * žiadateľ, ktorému je schválené zabezpečovanie činností v školskom programe pre školský rok 2018/2019 |
| **Termín predkladania**  **pre schváleného žiadateľa o zabezpečovanie dodávky mlieka a mliečnych výrobkov** | * za obdobie **september až december 2018 (I. obdobie)**   **od 1. januára do 28. február 2019,**   * za obdobie **január až marec 2019 (II. obdobie)**   **od 1. mája do 30. júna 2019,**   * za obdobie **apríl až jún 2019 (III. obdobie)**   **od 1. júla do 31. augusta 2019;**  (rozhoduje dátum poštovej pečiatky alebo dátum prijatia žiadosti v podateľni platobnej agentúry)   * žiadosti podané pred týmito termínmi nebudú zo strany platobnej agentúry akceptované, v prípade neskorého podania bude výška pomoci skrátená |
| **Formulár pre schváleného žiadateľa o zabezpečovanie dodávky mlieka a mliečnych výrobkov** | * *Príloha č. 5* k tejto príručke   Žiadosť o poskytnutie pomoci   * v prípade realizácie sprievodných vzdelávacích opatrení:   *Príloha č. 6 A* k tejto príručke  Správa realizovaných sprievodných vzdelávacích opatrení   * v prípade realizácie propagácie programu (vrátane IP):   *Príloha č. 6 B* k tejto príručke  Správa realizovaných propagačných činností |
| **Sprievodné doklady**  **pre schváleného žiadateľa o zabezpečovanie dodávky mlieka a mliečnych výrobkov** | a) zoznam druhov mlieka a mliečnych výrobkov dodaných za príslušné obdobie s uvedením množstiev (kg, l, kusy) a cien mlieka a mliečnych výrobkov bez DPH a s DPH (uhradených žiakmi), adresami jednotlivých škôl a počtami žiakov, zapísaných do školy na začiatku šk. roka (totožné s počtom žiakov zo Zoznamu škôl – *Príloha č.2*), s údajmi z faktúr za jednotlivé školy formou tabuľky v elektronickej forme;  b) hlásenie školy o spotrebe mlieka a mliečnych výrobkov /vykonaných sprievodných vzdelávacích opatreniach/ zabezpečení informačného plagátu, kde škola uvedie spotrebu mlieka a mliečnych výrobkov, prípadne participáciu na sprievodnom vzdelávacom opatrení, resp. potvrdí zabezpečenie informačného plagátu žiadateľom *(Príloha č. 7)*;  c) účtovné doklady:   * **k zabezpečovaniu dodávok mlieka a mliečnych výrobkov** (kópie - faktúry za dodávky mlieka a mliečnych výrobkov –fakturované množstvo v kusoch, litroch alebo kilogramoch v závislosti od výrobku, údaj o cene za mernú jednotku mlieka alebo mliečneho výrobku bez DPH a s DPH) Faktúra ďalej musí obsahovať náležitosti podľa § 10 ods. 1 zákona č. 431/2002 Z. z. a § 74 zákona č. 222/2004 Z. z..V prípade, že žiadateľ fakturuje sumárnymi faktúrami je potrebné predkladať k žiadosti faktúry vždy za jedno odberné miesto tak, aby boli zreteľné množstvá/porcie podľa druhov mlieka a mliečnych výrobkov a celkové sumy bez DPH za jednotlivé druhy.)   - **k nákladom na IP** (kópie – faktúr, dodacích listov, bankových výpisov, pričom na faktúrach je jasne rozlíšený počet kusov vyrobených IP, cena bez DPH a s DPH/za jeden kus, celková cena bez DPH a cena s DPH za informačné plagáty, potvrdenie školy o dodaní plagátu – súčasť hlásenia školy o spotrebe mlieka a mliečnych výrobkov/vykonaných sprievodných vzdelávacích opatreniach/zabezpečení IP – *Príloha č. 7*);  - **k iným nákladom na propagáciu**: informačné kampane, informačné stretnutia, semináre a informačné a propagačné materiály (kópie - faktúr, dodacích listov, bankové výpisy, fotodokumentácia, atď. – viď nižšie);   * **k nákladom na sprievodné vzdelávacie opatrenia** (kópie - faktúr, dodacích listov, bankových výpisov, fotodokumentácia z akcií, ak je splnená podmienka, že deti môžu byť fotografované, prípadne ak sú deti fotené zozadu, potvrdenie od škôl o dodaní ich účasti na sprievodnej vzdelávacej aktivite – súčasť hlásenia školy o spotrebe mlieka a mliečnych výrobkov/vykonaných sprievodných vzdelávacích opatrení/zabezpečení informačného plagátu, atď. – viď nižšie)\*;  1. výstupné zostavy z predajných automatov za dané obdobie, ktoré zahŕňajú údaje o množstvách mliečnych výrobkov, ich predajnej cene a o spôsobe akým za ne zmluvní žiaci platili; 2. \*v prípade realizácie propagácie, zabezpečenia IP a sprievodných vzdelávacích opatrení je pre každý vynaložený náklad potrebné predložiť - 3 cenové ponuky a zápisnicu o výbere víťaznej ponuky (výber víťaznej ponuky s odôvodnením); 3. v prípade realizácie propagácie, zabezpečenia IP a sprievodných vzdelávacích opatrení rozpis finančných prostriedkov podľa činnosti, ako aj podrobné údaje o súvisiacich nákladoch – vo forme tabuľky v xls. formáte (excel) v písomnej aj elektronickej podobe; 4. kópia zmluvy o vedení účtu žiadateľa v banke alebo potvrdenie banky o vedení účtu žiadateľa v banke s uvedením medzinárodného bankového čísla účtu; 5. potvrdenie súdu, že uchádzač nie je v likvidácii, nie staršie ako deväť mesiacov; táto povinnosť sa samozrejme týka len uchádzačov, ktorí sú právnickými osobami 6. registračná povinnosť: žiadatelia majú povinnosť registrácie v registri partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon o RVPS“) v znení zákona č. 38/2017 Z. z. Výnimka z tejto povinnosti podľa § 2 ods. 2 zákona o RVPS sa vzťahuje na žiadateľov, ktorým „majú byť jednorazovo poskytnuté finančné prostriedky neprevyšujúce sumu 100 000 EUR alebo v úhrne neprevyšujúce sumu 250 000 EUR v kalendárnom roku, ak ide o opakujúce sa plnenie; to neplatí, ak výšku štátnej pomoci alebo investičnej pomoci nemožno v čase zápisu do registra určiť“. Hoci pomoc z prostriedkov EÚ sa v tomto prípade poskytuje len z Európskeho poľnohospodárskeho záručného fondu, ktorý sa v § 2 ods. 1 písm. a) prvého bodu zákona o RVPS nespomína, okrem pomoci z prostriedkov EÚ sa v rámci školského programu poskytuje aj pomoc z prostriedkov štátneho rozpočtu, na ktoré sa zákon o RVPS vzťahuje v znení zákona č. 38/2017 Z. z. Ak pri administrovaní žiadostí platobná agentúra zistí, že žiadateľovi vznikla povinnosť registrácie v RPVS vzhľadom k výške doplatku zo štátneho rozpočtu SR, žiadateľa písomne informuje o tejto povinnosti pred vyplatením finančných prostriedkov zo zdrojov štátneho rozpočtu. |
| **Adresa predkladania** | * Pôdohospodárska platobná agentúra   Sekcia organizácie trhu a štátnej pomoci  Hraničná 12  815 26 Bratislava |

\* v záujme preukázania hospodárneho, efektívneho a účinného vynaloženia verejných finančných prostriedkov platobná agentúra vyžaduje od žiadateľov pri oprávnených výdavkoch na sprievodné vzdelávacie opatrenia a propagačné činnosti **preukázanie minimalizovania nákladov na obstaranie tovarov a služieb v súlade so zákonom č. 523/2004 Z. z.**

Primeranosť nákladov preukáže žiadateľ zdôvodnením výberu dodávateľa k jednotlivým oprávneným výdavkom a **doložením troch cenových ponúk a zápisom o výbere víťaznej ponuky.** Ak žiadateľ nepreukáže hospodárnosť, efektívnosť a účinnosť vynaloženia verejných finančných prostriedkov, môže platobná agentúra posudzovať primeranosť výdavkov  
na základe priemernej ceny daného výdavku na trhu, t. j. vyhradzuje si právo výšku výdavku znížiť, ak sa cena daného výdavku výrazne odlišuje od priemernej ceny daného výdavku na trhu.

Platobná agentúra preverí údaje v žiadosti o poskytnutie pomoci a dodržanie podmienok na vyplatenie pomoci. Ak schválený žiadateľ nepredloží kompletnú žiadosť o pridelenie maximálnej výšky pomoci spolu s prílohami, platobná agentúra bude požadovať doplnenie dokladov alebo údajov k žiadosti o pridelenie maximálnej výšky pomoci formou zaslania elektronickej „Výzvy na doplnenie žiadosti“ v lehote od 3 do 7 pracovných dní. V prípade, ak žiadateľ v stanovenej lehote doplnenie dokladov alebo údajov nevykoná, resp. nebudú úplné, platobná agentúra pristúpi k vydaniu rozhodnutia o prerušení správneho konania, v lehote 7 pracovných dní. Ak nebudú informácie alebo údaje doplnené v stanovenej lehote alebo nebudú úplné, platobná agentúra rozhodne o zastavení správneho konania.

Pomoc na činnosti sa nevypláca žiadateľovi, ktorý je v likvidácii.

# Povinné oznamovanie

**Schválený žiadateľ alebo žiadateľ o pomoc** je povinný platobnej agentúre oznámiť:

- zmenu údajov, ktoré deklaroval pri schválení žiadateľa, do 5 dní odo dňa zmeny;

- zmenu skutočností uvedených v žiadosti o pridelenie maximálnej výšky pomoci do 5 dní odo dňa zmeny;

- ukončenie zabezpečovania dodávok mlieka a mliečnych výrobkov, propagačných činností a sprievodných vzdelávacích aktivít do 5 dní od ukončenia v príslušnom šk. roku;

* žiadateľ o zabezpečovanie je povinný výkon konkrétnych propagačných činností (okrem zabezpečenia informačného plagátu) a sprievodných vzdelávacích aktivít oznámiť platobnej agentúre najmenej 3 pracovné dni pred ich realizáciou v elektronickej podobe na kontakty uvedené v kapitole 10, a ak to technické prostriedky neumožňujú, tak telefonicky alebo v listinnej podobe.

Oznámenia sa zasielajú elektronicky alebo poštou na kontakty uvedené v kapitole 10.

**V prípade, že schválený žiadateľ nedoručí platobnej agentúre vyššie uvedené požadované oznámenia riadne a včas, v prípade propagačných a sprievodných opatrení mu nebudú preplatené náklady za vykonané činnosti.**

**Škola,** pre ktorej zmluvných žiakov žiadateľ v príslušnom školskom roku zabezpečuje dodávky mlieka a mliečnych výrobkov, **je povinná na požiadanie platobnej agentúry do 5 dní poskytnúť** **informácie o prijatých a spotrebovaných množstvách mlieka a mliečnych výrobkov** (platobná agentúra si môže tieto údaje vyžiadať priamo od školy v prípade podozrenia z podvodu a pod.).

**Schválený žiadateľ je povinný bezodkladne oznámiť všetky zmeny platobnej agentúre na posúdenie.**

# Záznamy a ich uchovanie

Žiadateľ o pomoc má povinnosť riadne viesť účtovné knihy a záznamy potrebné na poskytnutie dôkazu nároku na pomoc. Žiadateľ o pomoc je povinný uchovávať záznamy a doklady súvisiace s programom školské mlieko v súlade so zákonom č. 431/2002 Z. z.

# Kontroly a sankcie

Kontroly na mieste súvisiace s dodržiavaním podmienok schválenia uchádzača a žiadosťou o pomoc sa vykonávajú za školský rok 2018/2019 v zmysle článku 10 vykonávacieho nariadenia Komisie (EÚ) 2017/39.

### Kontrola žiadostí o pomoc

Celkový počet kontrol na mieste vykonaných za školský rok sa vzťahuje:

* najmenej na 5 % zo schválenej sumy pomoci zo zdrojov EÚ pre SR;
* najmenej u 5 % **z počtu všetkých schválených žiadateľov o pomoc, ktorí sa zaoberajú dodávkou a distribúciou mlieka a mliečnych výrobkov, propagáciou programu a sprievodnými vzdelávacími opatreniami**.

Ak počet schválených žiadateľov je menej ako 100, kontroly na mieste sa vykonajú v priestoroch najmenej piatich žiadateľov.

Ak počet schválených žiadateľov je menej ako 5, kontroly na mieste sa vykonajú u všetkých žiadateľov.

Pri podaní žiadosti o pomoc sa vykonáva administratívna kontrola pri všetkých žiadostiach o pomoc. U vybraných subjektov bude vykonaná aj kontrola na mieste pred vyplatením pomoci. Kontrolu na mieste vykonávajú kontrolóri platobnej agentúry (prostredníctvom analýzy rizika sa zohľadňuje napr. zemepisná oblasť, výška žiadanej podpory, typ žiadateľa, typ sprievodného opatrenia, ak existuje, opakovaný charakter chýb a zistenia kontrol vykonaných v minulých rokoch, počet zazmluvnených škôl, 5 % pomoci a 5 % všetkých žiadateľov). Pri kontrole na mieste žiadateľ predloží záznam o kontrole kvality dodaného mlieka a mliečnych výrobkov a zdravotnej bezpečnosti potravín.

Kontroly sa zameriavajú na:

1. písomné záväzky žiadateľa,
2. finančné záznamy žiadateľa.

### Kontroly na mieste v školách

Kontroly na mieste v priestoroch žiadateľov sa doplnia o kontroly škôl, do ktorých sa dodávky mlieka a mliečnych výrobkov uskutočnili. Kontroly na mieste sa vykonajú podľa zoznamu škôl vybraného schváleného žiadateľa v priestoroch **najmenej 2 škôl alebo najmenej 1 % škôl, podľa toho, ktorý údaj je vyšší**. Výber škôl sa uskutoční náhodne.

Kontroly na mieste sa týkajú dodržiavania podmienok a to:

- realizácia dodávok mlieka a mliečnych výrobkov najmenej počas 2 realizačných období,

- realizácia dodávok mlieka a mliečnych výrobkov do každej školy aspoň v jednom realizačnom období,

- dodržiavanie podmienky jedna porcia na žiaka a deň v prípade distribúcie cez predajné automaty a v prípade bežnej distribúcie

- sledovanie najvyššej úhrady žiakmi alebo školou, - kontrola vrátenia prevyšujúcej úhrady od žiaka škole, v prípade, že boli prekročené najvyššie úhrady,

- použitie dodaného mlieka a mliečnych výrobkov,

- osobitné vedenie záznamov o školskom mlieka a mliečnych výrobkov,

- splnenie podmienok pre informačný plagát,

- ostatné vykonané činnosti a ich súlad s touto príručkou a národnou stratégiou.

- existencia zmluvy medzi školou a dodávateľom o dodávkach mlieka a mliečnych výrobkov, prípadne o vykonaní sprievodných vzdelávacích opatrení,

- označovanie dávok mlieka a mliečnych výrobkov v jedálnom lístku, označenie miesta distribúcie alebo predajného automatu.

### Sankcie

V prípade nedodržania touto príručkou stanovených podmienok dodávok mlieka a mliečnych výrobkov z nich do škôl budú voči schválenému uchádzačovi uplatnené sankcie uvedené v Tabuľke č. 3.

***Tabuľka č. 3***

|  |  |  |  |
| --- | --- | --- | --- |
| Nedodržaná podmienka | Sankcia | | |
| **Prekročenie lehoty** **podania žiadosti o pomoc o menej ako 60 dní**, pomoc sa vyplatí, ale je znížená (okrem prípadov vyššej moci) | o **5 %**, ak sa lehota prekročila  o 1-30 dní | o **10 %**, ak sa lehota prekročí o 31-60 dní | o **1 %** za každý ďalší deň ak sa lehota podania žiadosti o pomoc prekročí o viac ako 60 dní |
| **Nedodržanie najvyššej úhrady školou alebo žiakmi** podľa prílohy č. 1 k nariadenia vlády SR č. 189/2017 Z. z. | * Zníženie pomoci o sumu prevyšujúcu výšku najvyššej úhrady podľa §6 ods. 4 nariadenia vlády SR č. 189/2017 Z. z. * Povinnosť vrátiť rozdiel prevyšujúci výšku najvyššej úhrady podľa § 6 ods. 4 nariadenia vlády SR č. 221/2018 Z. z. do 30 dní odo dňa nadobudnutia právoplatnosti rozhodnutia o vyplatení pomoci, ktorým platobná agentúra žiadateľovi pomoc krátila. | | |
| **Nedodržanie povinnosti zabezpečovať dodávky mlieka mliečnych výrobkov pre všetky školy,** pre ktoré mu bolapridelená maximálna výška pomoci | Zníženie maximálnej výšky pomoci o súčin pomernej časti maximálnej pomoci na zmluvného žiaka a počtu zmluvných žiakov v školách u ktorých neboli zabezpečené dodávky mlieka a mliečnych výrobkov aspoň v jednom z realizačných období. | | |
| **Nedodržanie povinnosti žiadateľa** podľa § 5 ods. 5 nariadenia vlády SR č. 189/2017 Z. z. - pre každú školu **zabezpečiť informačný plagát** v platnom znení. | * Povinnosť nápravy v stanovenej lehote. * V prípade žiadosti o preplatenie nákladov na IP pomoc nebude vyplatená. | | |

**Pri opakovanom nesplnení uvedených povinností sa schválenému žiadateľovi pozastaví schválenie žiadateľa, prípadne po zvážení platobnou agentúrou žiadateľovi stiahne schválenie v zmysle článku 7 delegovaného nariadenia Komisie (EÚ) 2017/40.**

V prípade vážnych finančných nezrovnalostí alebo vážnej nedbalosti, za ktoré je sám žiadateľ zodpovedný zaplatí sumu, ktorá sa rovná rozdielu medzi pôvodne vyplatenou sumou a sumou, na ktorú má nárok po zohľadnení finančnej nezrovnalosti.

# Kontakty

###### Pôdohospodárska platobná agentúra

Sekcia organizácie trhu a štátnej pomoci

Odbor poľnohospodárskych komodít a štátnej pomoci

Oddelenie živočíšnych komodít a školských programov

Hraničná 12

815 26 Bratislava

[skolskemlieko@apa.sk](mailto:skolskemlieko@apa.sk)

Mgr. Tomáš Matúšek [tomas.matusek@apa.sk](mailto:tomas.matusek@apa.sk)

Ing. Jozef Ješko [jozef.jesko@apa.sk](mailto:jozef.jesko@apa.sk)

Ing. Lenka Orlická [lenka.orlicka@apa.sk](mailto:lenka.orlicka@apa.sk)

# Prílohy

Príloha č. 1 Žiadosť o pridelenie maximálnej výšky pomoci

Príloha č. 2 Zoznam škôl pre školský rok 2018/2019

Príloha č. 3 Čestné vyhlásenie školy

Príloha č. 4 A Projekt predpokladaných sprievodných vzdelávacích opatrení

Príloha č. 4 B Projekt predpokladaných propagačných činností

Príloha č. 5 Žiadosť o poskytnutie pomoci

Príloha č. 6 A Správa realizovaných sprievodných opatrení

Príloha č. 6 B Správa realizovaných propagačných činností

Príloha č. 7 Hlásenie školy o spotrebe mlieka a mliečnych výrobkov/vykonaných činnostiach/zabezpečení informačného plagátu

Príloha č. 8 Označenie automatov